text:
José de San Martín
- Mayda impormasyon hini nga artikulo nga aada han Kinatsila nga bersyon nga angay ighubad ha Winaray
Hi José Francisco de San Martín y Matorras (Pebrero 25 1778 – Agosto 17 1850) usa nga Argentino nga heneral ngan primer nga namuno han malinamposon nga pakigbisog para hin independensya han mga salatan nga kanasoran han Salatan nga Amerika tikang han Espanya.
Upod kan Simón Bolívar ha amihanan, hi San Martín iginkikita nga usa han mga Libertadores han Hispano nga Salatan nga Amerika. Nasudnon nga bayani hiya han Argentina.
Iya Pamilya[igliwat | edit source]
Natawo hi San Martín ha bungto han Yapeyú ha probinsya ha daplin han Salog Uruguay han Corrientes, Arhentina, nga hadto kolonya Espanyol (lakip han Virreinato han Río de la Plata). An iya amay hi don Juan de San Martín y Gómez natawo ha Villa de Cervatos de la Cueza, ha probinsya han Palencia, ha Espanya ngan amo an tenyente gobernador han departamento. Han iya nanay nga hi doña Gregoria Matorras, amo an umangkon hin conquistador han Chaco. Hi José de San Martín amo an manghod hin lima nga magburugto: María Elena, Manuel Tadeo, Juan Fermín Rafael ngan Justo Rufino.
Biyahe ngadto ha Espanya[igliwat | edit source]
Han 1781, han 3 an edad ni San Martín, an iya pamilya nagbalhin tikang ha Yapeyú ngadto ha Buenos Aires. Sunod namalhin hira ngadto ha Espanya, pangadto ha Cádiz han Disyembre 6 han 1783. Hi San Martín nagtikang han iya pag-aram didto han Real Seminario de Nobles de Madrid y en la Escuela de Temporalidades de Málaga han 1786. Didto, nagtuon hiya hin Linatin, Pranses, Kinatsila, sayaw, dibujo, siday, esgrima, retórika, matemátika, kaagi ngan kasaysayan ug heyograpiya.
Ginkomisyon nga Ika-Duha nga Tenyente han 1793, ngan inmabot han ranggo nga Tenyente Koronel han 1808. Nag-away hiya upod han Espanyol nga army patok han Portugal, ha mga kolonya Africano, ngan patok gihapon han inbasyon han mga puwersa ni Napoleon I. Han 1812 nag-resign hiya tikang han Espanyol nga army ngan inmuli ha Argentina, nga diin iya ginhalad an iya mga serbisyo han mga puwersa rebolusyonaryo.
Rebolusyonaryo[igliwat | edit source]
An gobyerno probisyonal nagtukod han Granaderos nga cavalry unit, nga amo an nagin gimaupayi-nga-natrain nga kusog militar han rebolusyon.
Hi San Martín namuno han mga rebelde patok han mga puwersa Espanyol ha ilarom ni Heneral José Zavala ha Pakig-away han San Lorenzo han Pebrero 3 1813, nga amo an nagin syahan nga pagdaog han Gyera Arhentino hin Independensya. Gintaga-an hiya han ranggo nga Heneral han gobyerno rebolusyonaryo. Ha sunod nga tuig, hiya an namuno han amihanan nga army nga nag-aandam hin bag-o nga invasyon han Alta Perú (yana Bolivya), in posisyon nga iya ginbiyaan agod magin gobernador han probinsya han Cuyo (nga yana amo an mga probinsya han Mendoza, San Juan, ngan San Luis), nga tikang diin, tinmabok hiya han Andes ngan ginsalakay an mga Royalista ha Chile ha pagtikang han 1817. Upod kan Bernardo O'Higgins, nagsulod hiya komo nagdaog han naliberar nga syudad han Santiago de Chile han Marso 17 1818.
Ha sunod, hi San Martín nag-atupag han mga buruhaton patok han Espanyol nga kusog ha Peru. Nag-andam hiya hin sobra duha ka tuig para hin pagsalakay pinaagi ha dagat. Katapos hin mga bulan hin mahinay nga pag-abante, nagdaog hiya dida han Pakig-away ha Pisco han Disyembre 6 1820. An Katsila nga Virrey nagprobar pag-negociar, pero kay tungod nga nadiri hiya hin kumpleto nga independensya, ginbaribad hiya ni San Martín.
Han Hulyo 9, 1821, Na-okupa ni San Martín an Lima, nga kapital han Peru Dako ini nga pagkawad-an para han mga Katsila nga puwersa. Han Hulyo 28 ginbotos hiya nga "Protector" han bag-o nga na-librar nga nasod. Han hini mismo nga tuig, gintukod niya an Biblioteca Nacional de Peru, nga iya gin-donar an iya mga koleksyon hin mga libro, ngan iya gindayaw an bag-o nga biblioteca o library nga "... usa han mga madali nga pamaagi han pagpasamwak han aton mga intelektwal nga mga kapulsanan". Gindeklara ni San Martín an independensya para han Peru tikang han Espanya han Disyembre 9 1824. Katapos han pagkatitirok han parliament han Peru, nag-iwas hiya han iya pamuno ha militar.
Han Hulyo 26 1822 nakigkita hiya kan Simón Bolívar ha Guayaquil agod magplano para han kabubwason han America Latina. An kadam-an han mga detalye hini nga pakigkita sekreto hini nga panahon, ngan ini amo in butang nga gindedebatehan han mga historiador. Mayda mga natuo nga an kan Bolívar diri pagkaruyag pakigsaro hin pamuno han mga gindugtong nga mga puwersa amo an nakapa-iwas kan San Martín tikang ha Perú ngan mag-ukoy komo mag-uruma ha Mendoza, Argentina. Mayda liwat lain nga teorya nga hi San Martín nag-uyon han kan Bolívar kusog ngan naglikay hin konfrontasyon.
Han 1824, katapos han kamatay han iya asawa nga hi Remedios de Escalada, nagbalhin iya ha Fransya upod han iya anak nga babaye nga hi Mercedes, nga diin inmukoy hiya han mga tuig nga nahabilin ha iya nga nagretiro ha Boulogne-sur-Mer.
An iya kataposan nga buhat ha Arhentina amo in pagkarawat hin hatag tikang han gobernador han Buenos Aires nga hi Juan Manuel de Rosas ngan pagbaribad hin pag-away dida han mga gyera sibil nga nakasamok han nasod.
Han 1880 gindara an iya mga nahabilin ngadto ha Buenos Aires ngan ginlubong ha Katedral han Buenos Aires.
Kitaa Gihapon[igliwat | edit source]
- ΦIA – Usa nga fraternidad hin unibersidad ha Estados Unidos nga nagamit kan José de San Martín komo usa han mga "lima nga pillar" hini.
- Libertadores


c: text/html

text:
Buguias
An Buguias usa nga ika-upat nga klase nga bungto ha lalawigan han Benguet, Pilipinas. Sumala han census han tuig 2000, mayda ini populasyon nga 33,177 ka tawo ha 6,312 nga mga panimalay.
An ngaran nga Buguias tikang han pulong nga Bogey-yas, usa nga kilalado nga puy-anan hin mga Igorot han panahon ugsa-han-Espanyol. An kasurat ginbag-o ngan ginsurat nga "Buguias" han mga Espanyol nga mga namumuno. Sugad han Bogey-yas, in iba nga mga ngaran sugad han Loo, Tucucan, Tinoc, Buguias, Abatan, Ambuse (nga yana Kabayan), Lutab, Karao, Bokkod, Acupan, Kafagway (nga yana Syudad han Baguio), Benguet (nga yana La Trinidad), Mankayan, ngan Lepanto mga kilalado nga urukyan hin mga Igorot han panahon han mga Espanyol.
Mga baranggay[igliwat | edit source]
An Buguias ginbahin ngadto hin napulo kag upat (14) nga mga baranggay.
- Abatan- The small city of buguias
- Amgaleyguey
- Amlimay
- Baculongan Norte
- Bangao
- Buyacaoan
- Calamagan
- Catlubong
- Loo- beey di inggay di mata na, hehehehe
- Natubleng
- Poblacion (Central)
- Baculongan Sur
- Lengaoan
- Sebang

robotstxt: allowed

filter: keep


text:
Setúbal (distrito)
An Distrito han Setúbal (Pinortuges nga pagluwas: [sɨˈtubaɫ] o [sɨˈtubɐɫ]) nahamutang ha habagatan o salatan-katundan han Portugal, an Ulohan han Distrito amo an syudad han Setúbal.
Ginsasapitan ini han mga distrito han Lisbon ngan Santarém ha amihanan, han distrito han Évora ha sinirangan, han distrito han Beja ha salatan ngan han Kalawdan Atlantiko ha katundan. Mayda ini kahaluag nga 5064 ka km², ngan hin katawhan nga 789,459 nga mga nangungukoy.
Nahimo ini hin napulo kag tulo (13) nga mga munisipyo, nga ginbahin-bahin ngadto hin duha nga mga ubos-nga-rehiyon:
Península de Setúbal:
Sub Region Alentejo Litoral:


text:
Carmen Monarcha
Hi Carmen Monarcha (natawo han Agosto 27, 1979 ha Belém, Pará, Brasil) usa nga opera nga magkaranta.
Natawo hin pamilya nga mahilig hin arte ha amihanan nga Brazil, it iya amay usa nga manunurat ngan it iya iroy usa nga Brasilenya nga magkaranta. Nahibaro hiya tikang hin pagkabata nga magtocar han cello ngan han piano ngan ha pagtikang nag-aram anay nga maging concert nga cellista. Pero nagtikang hiya pagpadukwag han iya tingog ha pagkanta ngan nagtikang hiya pagkuha hin mga leksyon ha Brasil. Dida han pagsubay han iya karera ha musika ginkakilala hiya han iya igkasi-Brasilenya nga magkaranta nga hi Carla Maffioletti. Sunod han pagtapos niya han iya pag-iskwela, hiya ngan hi Maffioletti kinmadto ha Maastricht, ha Paises Bajos (o Nederlands) para hin dugang pa nga vocal training. Samtang hiya didto, hi Monarcha ginkuha nga vocalista han orchestra nga lider nga hi André Rieu nga umupod pagbiyahe ha Europa ngan han United States upod han Johann Strauss nga Orchestra.
Nakakarawat hi Monarcha hin mga dungog komo nagdaog han Bidu Sayão Vocal Competition, usa nga dako nga internasyonal nga kompetisyon hin karanta nga ginbubuhat ha tagsa-tuig ha Brasil nga ginngaranan ha dungog han pinakasikat nga opera nga magkaranta hiton nga nasod nga hi Bidu Sayão.
Han kakumpleto na an iya pag-aram ha Paises Bajos, hi Monarcha inmuli ha Brasil pero binmalik ha Europa agod magin soloista para han kan Rieu 2003 nga tour ngan nagpabilin na iya upod han orchestra tikang hadton nga panahon. Usa hiya soprano, ngan nagkanta hiya ha pipira han kan Rieu mga album ngan dida liwat hiya han kan Rieu mga PBS nga broadcast ha telebisyon ha Estados Unidos. Nakakarawat hiya hin dungog tungod han iya interpretasyon han "O Mio Babbino Caro" tikang han kan Puccini Gianni Schicchi.
Hi Carmen Monarcha nagkanta gihapon han "Habanera" tikang han Carmen, para han PBS.


text:
An Alejandria Ngan An Marol
An Alejandria Ngan An Marol usa nga nahig-araan nga awit o kanta han mga Waraynon.
Mga laray[igliwat | edit source]
- An marol bukad nga pili
- Bisan ko diri maanyag
- Bisan diri parayawnon
- Talagsaon mapatanyag;
- Ha luyo han mga dahon aadto an pangalimyon
- Kay bukad han kaagahon
- Ngan lipay hinin panahon
- An alejandria ha pungkay panhurak
- Naparayaw kay limbaon
- Kon sabagay madagmit mapurak
- Lumalabay an kamatahum,
- An marol painubsanon
- Naturok ha kahudluman
- Kay bukad han aton nayon
- Minamahal ha panumduman;
- Diri sangkap hin kahusay
- Kay ubos ada hin palad
- Kundi angay mayuyuon
- An kamaanyag ha kalag
- An alejandria kon namumukalkag
- An kabaysay napaunop
- Kundi ugaring tighatag hin sakit
- Kay an lawas lukop hin tunok.


text:
Our Lady Of Medjugorje
Messages From 2011 In Waray-Waray
Tugon ha petsa Enero 02, 2011 "Hinigugma ko na mga anak; Yana nga adlaw tinatawag ko kamo na makuig-usa kan Hesus, na Anak ko. Nag a-ampo an kinag-anak na kasing-kasing ko na ma-sabtan niyo na kamo an pamilya han Diyos. Pa-agui han espiritu-hanon ngan libre na pag-huhunahuna hatag ha iyo han Langit-non na Amay, tinawag kamo para mahibaro-an niyo an katinu-oran, an ka ma-upay o iton ka mara-ut. Hina-ut unta na an pag-ampo ngan pag pu-asa mag-abre han iyo mga kasing-kasing ngan maka-bulig ha iyo maka-diskubre han Langit-non na Amay pa-agui han Anak ko. Ha ka didiskubre niyo han Amay, an kinabuhi niyo i-diderecho pag-tupad hiton kabobot-on han Diyos ngan pag-tuman han Diyos-non na pamilya, pa-agui han gusto han Anak ko. Di-re ko kamo babaya-an na kamo-kamo la dida hi-ne nga dalan. Salamat ha iyo." An pamati ni Mirjana puede niya sid-ngon an aton Mahal na Birhen na: 'Kami ngatanan nakanhi ha imo dara an amon mga kakuri-an ngan mga krus. Hinahangyo namon, buligui kami.' Guin alsa han Mahal na Birhen an iya mga kamot ha direksyon namon ngan nag-siring: "Abrehi an iyo mga kasing-kasing ha akon. Ihatag an iyo mga kakuri-an ha akon. Bubulig an Nanay."
Tugon ha petsa Enero 25, 2011 "Hinigugma ko na mga anak! Yana nga adlaw liwat, a-anhi ako ha iyo tinatan-aw ngan benebendisyunan ko kamo, ngan di-re ako nawawad-an hin pagla-um na i-ne nga kalibutan mag babag-o para ha ka-upayan ngan an kalinaw mag ha-hadi sulod hiton mga kasing-kasing han katawhan. An kalipay mag-titikang pag-hadi ha kalibutan tungod kay inabrehan niyo an iyo mga kalugaringon ha tawag ko ngan ha pag-higugma han Diyos. Guin babag-o han Espiritu Santo an kadam-an nga nag-balos pag-siring han ira 'Oo'. Sanglit, gusto ko i-pulong ha iyo na: salamat han iyo pag-tagad hi-ne nga tawag ko." 01/25/2011
Tugon ha petsa Pebrero 02, 2011 "Hinigugma ko na mga anak; guin papalibutan niyo ako, sigue an biling niyo hin ma a-agui-an, nag-bibiling kamo hin katinu-oran pero nakakalimutan niyo an pinaka- importante, nakakalimutan niyo an pag-ampo na tama. Damo an guin pupulong han mga im-im niyo, pero an espiritu niyo waray balati-an hito. Kalalakat niyo ha kasiruman, guin hunahuna niyo an Diyos basi han iyo ideya, di-re basi kon ano gud Hiya dida han Iya pag-higugma. Mga anak, an tama na pag-ampo amo an tikang ha i-larum han iyo kasing-kasing, tikang han iyo kakuri-an, tikang han iyo kalipay, tikang han iyo pag-biling hin pasaylo han mga sala. Amo i-ne an pa-agui para mahibaro-an niyo an tinu-od na Diyos ngan, dida hi-ne, an iyo kalugaringon, tungod kay hinimo kamo oyon ha Iya. Dadad-on kamo han pag-ampo ngadto pag-tuman han gusto ko, pag-tuman han misyon ko din-he ha iyo, na amo an mahi-usa an pamilya han Diyos. Salamat ha iyo." Benedisyunan han aton Mahal na Birhen an tanan nga na-didto, nagpasalamat hiya ha ira ngan nagtawag na ig-ampo an mga pade. 02/02/2011
Tugon ha petsa Pebrero 25, 2011 "Hinigugma ko na mga anak! Nag-mamata na an natural na hinimo han Diyos ngan, dida ha kakahoyan, kita na an una nga mga udlot na mag-dadara hin pinaka-mahusay na bukad ngan bunga. Gusto ko na, kamo liwat mga anak, mag-trabaho pag bag-o hin kinabuhi ngadto ha pagka Diyos-non ngan mag-testigo dida hit iyo kinabuhi para an iyo ehemplo mahimo na senyal ngan pag-enganyo han iba na mag bag-o pagka Diyos-non. A-anhi ako ha iyo ngan, ha atbang han Anak ko na hi Hesus, ihahangyo ko an iyo pag bag-o hin kinabuhi ngadto ha pagka Diyos-non. Salamat han iyo pag-tagad hi-ne nga tawag ko." 02/25/2011
Tugon ha petsa Marso 02, 2011 "Hinigugma ko na mga anak; Dako an pag antos han kinag-anak na kasing-kasing ko katatan-aw han akon mga anak na sigue waray hunong na inu-una pa adton para ha katawhan imbes na iton para ha Diyos; ha akon mga anak na, bisan a-ada palibot nira an tanan ngan bisan pa guin padad-an na hira hin damo na senyales, nag-huhunahuna pa guihapon na lumakat nga di-re upod an Anak ko. Di-re puede! Nag-lalakat hira tikadto ha waray katapusan ngan waray katalwasan. Amo i-ne nga guin titirok ko kamo na mga andam mag-abre han iyo kasing-kasing ha akon, kamo na andam mag-apostoles han akon gugma par buligan niyo ako; para dida ha pag-bubuhi niyo han higugma han Diyos, mahimo kamo unta na ehemplo hadton di pa ma-aram hi-ne. Hina-ut unta na an pag pu-asa ngan pag-ampo mag-hatag hin kusog ha iyo ngan benebendisyunan ko kamo hit akon kinag-anak na bendisyun ha ngaran han Amay, ngan han Anak, ngan han Espiritu Santo. Salamat ha iyo." Masulob-on hin duro an aton Mahal na Birhen. 03/02/2011
Tinu-ig na Pagpapakita kan Mirjana - Marso 18, 2011
An pinakita-an na hi Mirjana Dragicevic-Soldo nagka-ada hin pag-papakita tikang han Hunyo 24, 1981 hasta Disyembre 25, 1982. Didto han katapusan na inadlaw na pag-papakita, guin tagan hiya an aton Mahal na Birhen han ika-napulo na tugon-sekreto, ngan guin sidngan hiya na usa ka beses kada tu-ig hiya mag-papakita, ha petsa 18 han Marso. Amo i-ne an nahitabo tinu-ig tikang hadto. Yukot-yukot na deboto an nag-tirok ha pag-ampo han Rosaryo didto han 'Azul na Krus'. An pag-papakita inabot tikang ha 13:46 hasta 13:50 (1:46 hasta 1:50 ha kulop oras didto)
"Hinigugma na anak ko! A-anhi ako ha iyo ha ngaran han kinadak-on na Gugma, ha ngaran han mahal na Diyos, nga nakanhi harani ha iyo pa-agui han Anak ko ngan nag-pakita ha iyo han tinu-od na pag-higugma. Gusto ko dad-on kamo pag-una ha dalan han Diyos. Gusto ko tudro-an kamo han tinu-od na pag-higugma para makita i-ne dida ha iyo hadton mga iba, para makita niyo i-ne dida ha iba, para mahimo kamo na bugto nira ngan para makita nira dida ha iyo an usa nga maloloy-on na bugto. Mga anak, ayaw kahadlok pag-abre han iyo mga kasing-kasing ha akon. Upod an kinag-anak na pag-higugma, ipapakita ko ha iyo an akon guin papamulat tikang ha kada usa ha iyo, an pamulat ko ha akon ma apostoles. Upod kamo ha akon. Salamat ha iyo."
Tugon ha petsa Marso 25, 2011 "Hinigugma ko na mga anak! Ha espesyal na pa-agui yana nga adlaw, gusto ko tawagon kamo na magbag-o hin kinabuhi ngadto ha pagka Diyos-non. Yana nga adlaw, hina-ut unta na an bag-o na kinabuhi mag-tikang na ha sulod han iyo kasing-kasing. Mga anak, gusto ko makita an pag-siring niyo nga 'Oo', ngan hina-ut unta an kinabuhi niyo mag-malipayon na pag-buhi han kabobot-on han Diyos kada segundo han kinabuhi niyo. Ha espesyal na pa-agui yana nga adlaw, benebendisyunan ko kamo dara an kinag-anak na bendisyun ko hin kalinaw, higugma ngan pakig-usa sulod han akon kasing-kasing ngan dida ha kasing-kasing han Anak ko na hi Hesus. Salamat han iyo pag-tagad hi-ne nga tawag ko." 03/25/2011
Tugon han aton Mahal na Birhen kan Mirjana ha petsa Abril 02, 2011
"Hinigugma ko na mga anak; Upod an kinag-anak na pag-higugma, gusto ko abrehan an kasing-kasing han kada usa ha iyo ngan tudro-an kamo han personal na pakig-usa ha Amay. Para ma-karawat i-ne, kinahanglan masabtan niyo na importante kamo ha Diyos ngan tinatawag Niya an kada usa ha iyo. Kinahanglan ma-intendihan niyo na an iyo pag-ampo usa nga pakig-himangraw hin anak ngan han iya Amay; na higugma iton pa-agui - pag-higugma ha Diyos ngan han iyo harani. Mga anak, iton pag-higugma nga di-re natatapos, higugma nga nag-titikang ha katinu-oran ngan a-abot ha katapusan. Sunod ha akon, mga anak, para iton iba liwat, pag-kita nira hiton katinu-oran ngan pag-higugma dida ha iyo, mag-sunod unta ha iyo. Salamat ha iyo."
Guin otro han aton Mahal na Birhen an tawag ha aton na ig-ampo an mga magbarantay (mga pade) ngan nag-siring hiya: "May-ada hira espesyal na puesto sulod han akon kasing-kasing. Hira mga representante han Anak ko."
Tugon ha petsa Abril 25, 2011 "Hinigugma ko na mga anak! Mintras na guin hahatag an pinaka-mahusay na kolor hiton tu-ig tikang han natural na himo han Diyos, tinatawag ko kamo na mag-testigo pa-agui hiton iyo kinabuhi ngan mag-bulig maka-harani an an mga iba ha akon Imakulada na Kasing-kasing, para an kalayo han pag-higugma ha Kahitas-on mag-saringsing sulod han ira mga kasing-kasing. A-anhi ako upod niyo ngan waray hunong an akon pag-ampo para ha iyo na iton kinabuhi niyo mahimo unta na salamin han Langit din-he ha tuna. Salamat han iyo pag-tagad hi-ne nga tawag ko." 04/25/2011
Tugon ha petsa Mayo 02, 2011 "Hinigugma ko na mga anak; Guin susugo ako han Diyos Amay para i-tudro ha iyo an dalan pagka-salba, tungod kay gusto Niya, mga anak, i-salba kamo ngan di-re i-kondena. Amo i-ne nga, komo nanay, guin titirok ko kamo ha palibot ko, tungod na, dara an akon kinag-anak na pag-higugma, gusto ko mag-bulig mawara ha iyo an hugaw dara han iyo guin agui-an ngan mag- tikang hin iba ngan bag-o na pagka-buhi. Tinatawag ko kamo na mabanhaw dida ha Anak ko. Upod an pag-kumpisal han mga sala, isalikway an tanan na nagpa-harayo ha iyo ngan han Anak ko, nagpa-bakante ngan nag-pakyas han kinabuhi niyo. Mag-pulong han iyo kinasing-kasing na 'Oo' ha Amay ngan sugdi pag-lakat ha dalan pagka-salba na amo an guin tatawag Niya ha iyo pa-agui han Espiritu Santo. Salamat ha iyo. Espesyal ko na pinag a-ampo an mga magbarantay (mga pade), para buligan hira han Diyos na mag-tupad ha iyo dara an bug-os na kasing-kasing." 05/02/2011
Tugon ha petsa Mayo 25, 2011 "Hinigugma ko na mga anak! An pag-ampo ko yana nga adlaw para ha iyo ngatanan nga nagbibiling hin grasya pagbag-o hin kinabuhi ha pagka Diyos-non. Nag-tutuktok kamo ha porta han kasing-kasing ko, pero waray niyo updi hin pagla-um ngan pag-ampo, a-ada hin sala, ngan waray an Sakramento han Paghi-usa balik ha Diyos. Baya-i iton sala ngan mag-disisyun, mga anak, para ha pagka-santohanon. Dida la hi-ne nga pa-agui ako makaka-bulig ha iyo, mabati-an an pag-ampo niyo ngan makaka-hangyo atbang han Kahitas-on. Salamat han iyo pag-tagad hi-ne nga tawag ko." 05/25/2011
Tugon ha petsa Hunyo 02, 2011 "Hinigugma ko na mga anak! Mintras na tinatawag ko kamo ha pag-ampo para hadton di pa ma-aram han pag-higugma han Diyos, kon tatan-aw kamo ha iyo kasing-kasing, masasabtan niyo na kadam-an ha iyo an akon guin papasabtan. Ha abre nga kasing-kasing, paki-ana ha kalugaringon kon gusto niyo an Diyos na buhi o kon gusto niyo wad-on Hiya ngan mabuhi nala kamo ha iyo kagustohan. Tan-aw palibot, mga anak, ngan kita-a kon tika-in an kalibutan, an kalibutan nga nag-huhuna-huna himo-on an tanan puera an Amay, ngan sigue-lakat ha kasiruman han tentasyun. Hinahalad ko ha iyo an hayag han katinu-oran ngan an Espiritu Santo. Oyon ha plano han Diyos, a-anhi ako para mag-bulig ha iyo makaptan an Anak ko - an Iya Krus ngan Pagka-banhaw - na magda-ug Hiya ha kasing-kasing niyo. Komo nanay, gusto ko ngan nag a-ampo ako para hiton pakig-usa niyo ha akon Anak ngan an Iya mga guin himo. A-anhi ako upod niyo; mag-disisyun kamo. Salamat ha iyo." 06/02/2011
Tugon ha petsa Hunyo 25, 2011 "Hinigugma ko na mga anak! Updi ako magpa-salamat ha Kahitas-on na a-anhi ako upod niyo. Malipayon an akon kasing-kasing ka tatan-aw han higugma ngan kalipay ha pag-bubuhi niyo han akon mga tugon. Damo ha iyo an nag-balos ha akon, pero nag-huhulat ngan nag-bibiling ako han tanan na kasing-kasing na nangaturog para pukawon hira han kapiraw dara hiton di-re nira pag tu-o. Mga anak, pakadi harani ha akon Imakulada na Kasing-kasing para u-una ako pag-dara ha iyo ngatanan ngadto ha waray katapusan. Salamat han iyo pag-tagad hi-ne nga tawag ko." 06/25/2011
Tinu-ig na Pagpapakita kan Ivanka - Hunyo 25, 2011
An pinagpakita-an na hi Ivanka Ivankovic-Elez nagka-ada han iya regular nga tinu-ig na pinagpapakita-an ha petsa Hunyo 25, 2011. Han katapusan na pag-pakita ha iya hadton Mayo 7, 1985, guin tagan hiya han aton Mahal na Birhen han ika-napulo na tugon-sekreto ngan guin sidngan hiya na pagpapakita-an hiya usa ka beses kada tu-ig dida han anibersaryo han mga pag-papakita. Amo i-ne an nahitabo liwat yana nga tu-ig.
An pag-pakita, nga inabot hin 8 ka minuto, nahitabo didto han balay-pamilya nira Ivanka. An pamilya ni Ivanka la an nadidto han pag-pakita. Han tapos na an pag-pakita, nagsiring hi Ivanka na: 'An aton Mahal na Birhen nag-pulong ha akon bahin han pinaka-una nga tugon-sekreto ngan, ha pag-tatapos, nagsiring hiya: "Hinigugma ko na mga anak, karawata an akon kinag-anak na bendisyun."
Tugon ha petsa Hulyo 02, 2011 "Hinigugma ko na mga anak; yana nga adlaw tinatawag ko kamo ha makuri ngan masakit na pitad pakig-usa niyo ha Anak ko. Tinatawag ko an iyo kompleto pag-amin ngan pag-kumpisal han mga sala, an pag-pupuro. Iton di-re puro na kasing-kasing di-re makaka-sulod ha Anak ko ngan di-re makaka-upod ha Anak ko. Iton di-re puro na kasing-kasing di-re makaka-hatag hin bunga han pag-higugma ngan pakig-usa. Iton di-re puro na kasing-kasing di-re makaka-himo hin asya ngan matadong na mga butang; di-re ehemplo hiton kahusay han pag-higugma han Diyos ha nakapalibot hito ngan han di-re pa ma-aram hi-ne nga gugma. Kamo, mga anak, nag-titirok palibot ko puno hin kalipay ngan kagustuhan, ngan hina-hangyo ko ha Ma-upay na Amay na, pa-agui han Espiritu Santo, ibutang an Anak ko - an pagsarig, dida sulod hiton iyo guin puro na nga mga kasing-kasing. Mga anak, sundi ako, upod ha akon. Ha pag-tatapos han aton Mahal na Birhen, guin pakita niya an kasiruman dida ha banda wala niya ngan, ha banda tu-o, Krus na may hayag-bulawan." 07/02/2011
Tugon ha petsa Hulyo 25, 2011 "Hinigugma ko na mga anak! Hina-ut na yana nga panahon, himo-on niyo na oras hin pag-ampo ngan kahilom. Ipa-diskanso an iyo lawas ngan espiritu, hina-ut unta na a-ada hira ha pag-higugma han Diyos. Tugoti ako, mga anak, na dad-on kamo pag-una, abrehi an iyo mga kasing-kasing ha Espiritu Santo para an tanan na maupay dida ha sulod niyo mag-udlot unta ngan mag-bunga hin ginatos ka damo. Mag-tikang ngan mag-undang kada adlaw hin kinasing-kasing na pag-ampo. Salamat han iyo pag-tagad hi-ne nga tawag ko." 07/25/2011
Tugon ha petsa Agosto 02, 2011 "Hinigugma ko na mga anak; Yana nga adlaw tinatawag ko kamo ha otro na pagka-tawo dida ha pag-ampo ngan, pa-agui han Espiritu Santo, mahimo kamo na bag-o na katawhan upod an Anak ko; katawhan na ma-aram na kon mawara ha ira an Diyos, mawawara hira; katawhan na ma-aram na basta upod nira an Diyos, bisan pa a-ada hira ha tanan na kakuri-an ngan pag-antos, may nag-babantay ha ira ngan masasalba hira. Tinatawag ko na mag-tirok kamo ngadto ha pamilya han Diyos para pakusgon kamo hiton kakusog han Amay. Kon tagsa-tagsa, mga anak, di-re niyo mapupugong an mara-ut na gusto mag-tikang pag-hadi ngan pag-guba hi-ne nga kalibutan. Pero, oyon ha kabobot-on han Diyos, an tanan katigum upod an Anak ko, mahihimo niyo an pagbag-o hiton ngatanan ngan pag-bulong han kalibutan. Tinatawag ko kamo ha bug-os ngan kinasing-kasing na pag-ampo para han iyo magbarantay, tungod kay hira guin pili han Anak ko. Salamat ha iyo." 08/02/2011
Tugon ha petsa Agosto 25, 2011 "Hinigugma ko na mga anak! Yana nga adlaw tinatawag ko kamo na mag-ampo ngan mag pu-asa para han akon mga intensyun, tungod kay gusto gub-on ni Satanas an akon plano. Dida hi-ne, nag-tikang ako hi-ne nga parokya ngan guin imbita ko an bug-os na kalibutan. Damo an nag-tagad ngan nag-balos han akon tawag, pero mas damo pa an di-re gusto maka-bati o mag-karawat han tawag ko. Sanglit, kamo nga nagsiring an iyo 'Oo', magma dig-on ngan magma-disidido. Salamat han iyo pag-tagad hi-ne nga tawag ko." 08/25/2011
Tugon ha petsa Septembre 02, 2011 "Hinigugma ko na mga anak; Upod an bug-os na kasing-kasing ngan kalag ko puno hin pag-sarig ngan pag-higugma ha Langit-non na Amay, guin hatag ko ha iyo an Anak ko ngan hinahatag ko Hiya pag-otro ha iyo. Guin dara han Anak ko kamo, mga katawhan ha bug-os na kalibutan, para mahibaro-an niyo iton usa la nga tinu-od na Diyos ngan an Iya pag-higugma. Guin dara kamo Niya ha dalan katinu-oran ngan guin himo kamo na kabugto-an Niya. Sanglit, mga anak, ayaw sudoy bisan nga-in, ayaw i-sara an iyo kasing-kasing atbang han katinu-oran, pagla-um ngan pag-higugma. Iton ngatanan palibot niyo a-agui la ngan i-ne ngatanan mahuhulog magsa-sarang, iton himaya la han Diyos amo an mabibilin. Sanglit, isalikway iton ngatanan nga nagpapa-harayo ha iyo ngan han Guino-o. Hiya la an daygon niyo, tungod kay Hiya la an tu-od na Diyos. A-anhi ako ha iyo ngan magpapa-bilin upod niyo. Espesyal ko na guin a-ampo an mga magbarantay na unta angay gud hira na mga representante han Anak ko ngan unta dad-on kamo pag-una upod an higugma ha dalan han katinu-oran. Salamat ha iyo." 09/02/2011
Tugon ha petsa Septembre 25, 2011 "Hinigugma ko na mga anak! Tinawag ko kamo para himo-on niyo ngatanan i-ne nga panahon na oras hin pag-titestigo. Kamo, nga nabubuhi dida han pag-higugma han Diyos ngan naka-suway na pag-karawat han Iya mga regalo, mag-testigo bahin hi-ne pa-agui hiton iyo mga pulong ngan kinabuhi na unta ma-ikalipay ngan maka-enganyo hadton iba ha pag-sarig. A-anhi ako ha iyo ngan porsiguedo mag-hangyo para ha iyo ngatanan atbang ha Diyos na an pag-sarig niyo permi unta buhi ngan malipayon, ngan a-ada ha gugma han Diyos. Salamat han iyo pag-tagad hi-ne nga tawag ko." 09/25/2011
Tugon ha petsa Oktubre 02, 2011 "Hinigugma ko na mga anak; Yana nga adlaw liwat, tinatawag kamo han kinag-anak na kasing-kasing ko ha pag-ampo, ha personal na relasyon niyo ha Diyos-Amay, ha malipayon na pag-ampo ha Iya. Di-re harayo ha iyo an Diyos-Amay ngan di-re Hiya estranghero ha iyo. Nag-pakita Hiya han Iya Kalugaringon ha iyo pa-agui han Anak ko ngan guin tagan kamo hin Kinabuhi na amo an Anak ko. Sanglit, mga anak, ayaw pag-tugyan ha mga tentasyun na gusto mag-bulag ha iyo ngan han Diyos-Amay. Mag-ampo! Ayaw pag-probar pagka-ada hin mga pamilya ngan mga sosyedad na waray Hiya. Mag-ampo! Mag-ampo na baha-on unta kamo hin kaupayan nga nag-titikang la ha Anak ko, na Amo an sinsero na kaupayan. Iton mga kasing-kasing na puno hin kaupayan amo la an makaka-intende ngan makaka-karawat han Diyos-Amay. Padayun ako na u-una pag-dara ha iyo. Ha espesyal na pa-agui, nag-hahangyo ako ha iyo na di-re niyo husgahan an iyo mga magbarantay. Mga anak, nakalimot ba kamo na an Diyos-Amay amo an nag-tawag ha ira? Mag-ampo! Salamat ha iyo." 10/02/2011
Nag-siring hi Mirjana: Waray pa ako guin sidngan, pero ma-aram ba kamo, mga kabugto-an, na an Inay han Diyos mismo an nakanhi ka-upod naton? An kada usa ha aton magpaki-ana unta ha kalugaringon na: "Katungod mo ba i-ne?" Na-sisiring ko i-ne kay makuri ha akon na makita Hiya (Aton Mahal na Birhen) na a-ada hin kahapdos, tungod kay an kada usa ha aton sigue an pag-biling hin usa ka milagro, pero di-re gusto mag-himo hin usa nga milagro dida sulod han iya kalugaringon.
Tugon ha petsa Oktubre 25, 2011 "Hinigugma ko na mga anak! Tinatan-aw ko kamo ngan sulod han iyo mga kasing-kasing di-re ko nakikita an kalipay. Yana nga adlaw, gusto ko ihatag ha iyo an kalipay hadton Nabanhaw, na dad-on kamo Niya unta ngan gakuson kamo upod an Iya pag-higugma ngan pag-palangga. Hinihigugma ko kamo ngan guin a-ampo ko hin waray hunong atbang han Anak ko na hi Hesus, an pag babag-o hin kinabuhi niyo ngadto ha pagka-santohanon. Salamat han iyo pag-tagad hi-ne nga tawag ko." 10/25/2011
Tugon ha petsa Nobyembre 02, 2011 "Hinigugma ko na mga anak, waray kamo baya-i han Amay na kamo-kamo la. Di-re masusuklan an pag-higugma Niya, an pag-higugma nga nag-dadara ha akon nganhi ha iyo para buligan kamo mahibaro ha Iya, para, pa-agui han Anak ko, puede niyo tawagon Hiya na 'Amay' ha kinasing-kasing na tawag; para mahi-usa kamo na katawhan ha pamilya han Diyos. Pero, mga anak, ayaw kalimot nga di-re kamo a-anhi ha kalibutan para la han iyo kalugaringon, ngan di-re ko kamo guin tatawag tungod la ha iyo. An mga nag-susunod ha Anak ko, guin-huhunahuna nira an bugto dida kan Kristo sugad ha ira, ngan di-re hira ma-aram mag-malamot. Amo i-ne na gusto ko mahimo kamo na hayag han Anak ko para nga, an di pa ma-aram han Amay - an a-ada nag-susudoy ha sirum han sala, waray pag-laum, ka-hapdi ngan ka-mingaw - hayagan niyo unta an dalan ngan, dida ha kinabuhi niyo, mapakita niyo ha ira an pag-higugma han Diyos. A-anhi ako upod niyo. Kon a-abrehan niyo an iyo mga kasing-kasing, u-una ako pag-dara ha iyo. Ino-otro ko an pag-tawag ha iyo: mag-ampo para han iyo mga magbarantay. Salamat ha iyo." 11/02/2011
Tugon ha petsa Nobyembre 25, 2011 "Hinigugma ko na mga anak! Yana nga adlaw, gusto ko tagan kamo hin pagla-um ngan kalipay. An ngatanan palibot niyo, nagdadara ha iyo ngadto ha kalibutan-on na mga butang pero gusto ko mag-una pag-dara ha iyo ngadto ha panahon hin grasya, para dida hi-ne nga panahon, mapaharani unta kamo ngatanan ha Anak ko, na tugwayan kamo Niya ngadto han Iya pag-higugma ngan an waray katapusan na kinabuhi, na amo an pamalandong han kada kasing-kasing. Kamo, mga anak, mag-ampo ngan hina-ut unta na i-ne nga panahon mahimo na panahon hin grasya para ha kalag niyo. Salamat han iyo pag-tagad hi-ne nga tawag ko." 11/25/2011
Tugon ha petsa Disyembre 02, 2011 "Hinigugma ko na mga anak, komo nanay, a-anhi ako ha iyo para, upod an akon pag-higugma, pag-ampo ngan ehemplo, makabulig unta ako na himo-on kamo usa nga liso han ti-abot na panahon, liso na tutubo ngadto ha pagka madig-on na puno hin kahoy na iton iya mga sanga a-abot ha bug-os kalibutan. Para kamo mahimo na liso han ti-abot na panahon, liso hin pag-higugma, mangaro kamo hin pasaylo ha Amay para ha iyo kalugaringon, para han iyo mga pag-kulang o adton di niyo nahimo abot yana. Mga anak, iton puro la na kasing-kasing, na waray pinapas-an na sala, an makaka-abre han kalugaringon ngan an tinud-anon na mga mata amo la an makaka-kita ha dalan na gusto ko kamo dad-on. Kon ma-aram na kamo hi-ne, mababalati-an niyo an higugma han Diyos - ihahatag i-ne (na regalo) ha iyo. Kahuman, ire-regalo liwat niyo i-ne ha iba komo liso han pag-higugma. Salamat ha iyo." 12/02/2011
Tugon ha petsa Disyembre 25, 2011 "Hinigugma ko na mga anak! Yana nga adlaw liwat, dara ko ha iyo an kugos ko na Anak na hi Hesus, para tagan kamo Niya han Iya kalinaw. Mag-ampo, mga anak, ngan mag-testigo para dida ha sulod han kada kasing-kasing, di-re an pang-tawo kundi an kanan Diyos na kalinaw an mag-permi, an kalinaw na waray bisan hin-o makaka-guba. I-ne an kalinaw ha kasing-kasing na guin hahatag han Diyos ha mga hinihigugma Niya. Dida han iyo pagka-bunyag, kamo ngatanan, ha espesyal na pa-agui, mga tinawag ngan hinigugma, sanglit mag-testigo ngan mag-ampo na mahimo unta kamo na pahalaba han akon mga kamot din-hi ha kalibutan na nangangandoy han Diyos ngan hin kalinaw. Salamat han iyo pag-tagad hi-ne nga tawag ko." 12/25/2011
Tinu-ig na Pagpapakita kan Jakov ha petsa Disyembre 25, 2011
Hadton katapusan na pagpapakita kan Jakov Colo ha Septembre 12, 1998, guin sidngan hiya han aton Mahal na Birhen na magkaka-ada hiya hin usa na pagpapakita kada tu-ig, ha kada Disyembre 25, adlaw han Pasko. Amo liwat i-ne an nahitabo yana nga tu-ig. An pagpapakita nag-tikang ha 3:30 ha kulop ngan inabot hin 11 ka minuto. An tugon han aton Mahal na Birhen kan Jakov:
"Hinigugma ko na mga anak! Yana nga adlaw, ha espesyal na pa-agui, gusto ko kamo dad-on ngadto ngan ihatag ha akon Anak. Mga anak, abre-hi an iyo mga kasing-kasing ngan tugoti hi Hesus na matawo dida ha sulod niyo, tungod kay amo la i-ne nga pa-agui, mga anak, na mahihibaro-an niyo an iyo bag-o na pagka-tawo ngan makaka-lakat kamo, upod ni Hesus dida han iyo mga kasing-kasing, ngadto ha dalan han pagka-salba. Salamat han iyo pag-tagad hi-ne nga tawag ko."


text:
Our Lady Of Medjugorje
Messages From 1996 In Waray-Waray
Tugon ha petsa Enero 25, 1996 "Hinigugma ko na mga anak! Yana nga adlaw ini-imbita ko kamo na mag-desider para hin kalinawan. Mag-ampo nga tagan kamo han Diyos hin tinu-od na kalinaw. Ika-buhi niyo an kalinaw ha sulod hiton iyo mga kasing-kasing ngan ma i-intendihan niyo, mga anak, na an kalinaw regalo han Diyos. Mga anak, kon waray pag-higugma di-re niyo ma-ibubuhi an kalinaw. An bunga han kalinaw amo an pag-higugma ngan an bunga han pag-higugma amo an pag-papasaylo. Upod ako niyo ngan ini-imbita ko kamo ngatanan, mga anak, na una ha ngatanan, mag-pasaylo dida hiton iyo pamilya despues makakapag-pasaylo kamo ha iba. Salamat han iyo pag-responde hi-ne nga tawag ko."
Tugon ha petsa Pebrero 25, 1996 "Hinigugma ko na mga anak! Yana nga adlaw ini-imbita ko kamo na mag bag-o hin kinabuhi ha pagka Diyos-non. Amo i-ne an pinaka-importante nga tugon na guin hatag ko ha iyo din-he. Mga anak, gusto ko na an kada usa ha iyo mahimo nga taga-dara hiton akon mga tugon. Ini-imbita ko kamo, mga anak, na ika-buhi niyo an mga tugon na hatag ko ha iyo hadin mga tu-ig. Panahon i-ne yana hin grasya. Labi na yana nga di-in an Santa Iglesya liwat an nag i-imbita ha iyo ha pag-ampo ngan ha pag bag-o hin kinabuhi ha pagka Diyos-non. Ako liwat, mga anak, nag i-imbita ha iyo na ika-buhi an akon mga tugon na hatag ha iyo tikang hadton una pa na pag-kanhi ko ha iyo. Salamat han iyo pag-responde hi-ne nga tawag ko."
Tugon ha petsa Marso 25, 1996 "Hinigugma ko na mga anak! Ini-imbita ko kamo na mag-desider hin otro pag-higugma ha Diyos labaw ha ngatanan. Yana nga panahon, tungod ha pagtu-o hiton sigue pag-gastos ha mga butang o serbisyo na puede makalimutan iton bo-ot sidngon han pag-higugma ngan pag-palangga hiton may tinu-od na balor, ino-otro ko mag-imbita ha iyo, mga anak, na i-puesto ha pinaka-una an Diyos dida ha kinabuhi niyo. Ayaw tugoti hi satanas na mag-enganyo ha iyo pa-agui hiton mga butang materyoso imbes, mga anak, mag-desider para ha Diyos an kaluwasan ngan higugma. Pili-a iton pagka-buhi di-re an pag-kamatay hiton kalag, mga anak, ngan yana nga panahon na guin huhuna-huna niyo an kakuri-an ngan pagka-matay ni Hesus, ini-imbita ko kamo na mag-desider para ha pagka-buhi nga nag-saringsing pa-agui han Pagka-Banhaw ni Hesus, para mabag-o iton kinabuhi niyo yana nga adlaw ha pagka Diyos-non na amo an mag-dadara ha iyo ngadto ha kinabuhi nga waray katapusan. Salamat han iyo pag-responde hi-ne nga tawag ko."
Tugon ha petsa Abril 25, 1996 "Hinigugma ko na mga anak! Yana nga adlaw ini-imbita ko kamo hin otro na ibutang an pag a-ampo dida ha pinaka-una nga lugar ha mga pamilya niyo. Mga anak, kon an Diyos a-ada ha pinaka-una, an kabobot-on han Diyos amo iton iyo biling ha ngatanan na himo-on. Pa-agui hi-ne, iton adlaw-adlaw na pagbabag-o pagka Diyos-non, mas dadali. Mga anak, pangita-a ha ma-inobsanon na pa-agui, iton mga di-re a-ada ha maupay nga lugar sulod hiton iyo kasing-kasing, despues ma-iintendihan niyo iton kinahanglan buhaton. An pagbabag-o ha pagka Diyos-non magma-malipayon na himo-on niyo adlaw-adlaw. Mga anak, upod ako niyo, benebendisyunan ko kamo ngatanan, ngan ini-imbita ko kamo na taga-testigo ko pa-agui ha pag a-ampo ngan ha kalugaringon na pagbabag-o pagka Diyos-non. Salamat han iyo pag-responde hi-ne nga tawag ko."
Tugon ha petsa Mayo 25, 1996 "Hinigugma ko na mga anak! Yana nga adlaw gusto ko magpa-salamat ha mga pag-ampo ngan sakripisyo na halad niyo ha akon yana nga bulan na konsagrado ha akon. Mga anak, gusto ko liwat na magma-aktibo kamo ngatanan yana nga panahon na, pa-agui ha akon, espesyal na konektado ha langit. Mag-ampo para ma-intendihan niyo na kamo ngatanan, pa-agui hiton kinabuhi ngan ehemplo niyo, kinahanglan maka-bulig unta ha trabaho-on pag-salba. Mga anak, gusto ko an tanan katawhan magbag-o ha pagka Diyos-non despues makita dida ha iyo, kami ngan han Anak ko na hi Hesus. Mag-hahangyo ako para ha iyo ngan bubulig ako na mahimo kamo nga taga-hatag hin hayag. Ha pag-bulig niyo ha iba, an kalag niyo makaka-kita liwat hin salbasyon. Salamat han iyo pag-responde hi-ne nga tawag ko."
Tugon ha petsa Hunyo 25, 1996 "Hinigugma ko na mga anak! Yana nga adlaw nagpapa-salamat ako para hadton tanan na sakripisyo na guin halad niyo ha akon hi-ne nga mga adlaw. Mga anak, ini-imbita ko kamo na mag-abre hiton iyo kalugaringon ha akon ngan mag-desider para pag bag-o hin kinabuhi ha pagka Diyos-non. Iton iyo kasing-kasing, mga anak, di-re pa kumpleto nga abre ha akon sanglit ini-imbita ko kamo hin otro na mag-abre ha pag a-ampo para nga, dida ha pag-ampo, mabuligan kamo han Espiritu Santo na iton iyo kasing-kasing magma-unod ngan dire magma-bato. Mga anak, salamat han iyo pag-responde hi-ne nga tawag ko ngan han iyo pag-desider mag-bunyog ha akon ngadto ha pagka santohanon."
Tugon ha petsa Hulyo 25, 1996 "Hinigugma ko na mga anak! Yana nga adlaw ini-imbita ko kamo na mag-desider kada adlaw para ha Diyos. Mga anak, damo iton iyo pulong bahin ha Diyos, pero guti-ay iton pag-tetestigo pa-agui hiton kinabuhi niyo. Sanglit, mga anak, mag-desider pag bag-o hin kinabuhi ha pagka Diyos-non para nga, dida ha katinu-oran hiton iyo kinabuhi, makaka-testigo kamo bahin hiton husay na hatag ha iyo han Diyos. Mga anak, ini-imbita ko kamo hin otro na mag-desider para ha pag a-ampo tungod kay, pa-agui ha pag-ampo, ma-ibubuhi niyo iton pagbag-o hin kinabuhi ha pagka Diyos-non. An kada usa ha iyo magmama sim-ple sugad hin usa nga bata na abre ngadto ha pag-higugma han Amay. Salamat han iyo pag-responde hi-ne nga tawag ko."
Tugon ha petsa Agosto 25, 1996 "Hinigugma ko na mga anak! Pamati, kay gusto ko makig-pulong ngan mag-imbita ha iyo para dugangan pa an pag-laum ngan pag-sarig niyo ha Diyos, nga nag-hihigugma ha iyo hin waray sukol. Mga anak, di-re kamo ma-aram mabuhi sulod ha grasya han Diyos, amo nga tinatawag ko kamo hin otro, para dad-on niyo an pulong han Diyos sulod ha kasing-kasing ngan ha mga pag huhuna-huna niyo. Mga anak, ibutang an Sagrado na Kasuratan ha lugar nga nakikita hiton iyo pamilya, ngan basaha, ngan ika-buhi ito. Tudro-i iton iyo kabata-an, tungod kay kon di-re kamo usa ka ehemplo para ha ira, nangangadto iton mga kabata-an ha pagka-waray Diyos. Hunahuna-a ngan mag-ampo, despues matatawo an Diyos ha sulod hiton iyo kasing-kasing ngan an kasing-kasing niyo magmamalipayon. Salamat han iyo pag-responde hi-ne nga tawag ko."
Tugon ha petsa Septembre 25, 1996 "Hinigugma ko na mga anak! Yana nga adlaw ini-imbita ko kamo na i-halad iton iyo guin papas-an na mga krus ngan kakuri-an para ha mga intensyun ko. Nanay ako niyo ngan gusto ko kamo buligan pa-agui ha pag-biling para ha iyo hin grasya tikang ha Diyos. Mga anak, i-halad iton iyo mga kakuri-an silbi regalo ha Diyos para mahimo ito nga pinaka-husay na bukad hin kalipay. Amo i-ne, mga anak, na mag-ampo para ma-intendihan niyo na iton kakuri-an puede mahimo na kalipay ngan iton krus, dalan ha kalipay. Salamat han iyo pag-responde hi-ne nga tawag ko."
Tugon ha petsa Nobyembre 25, 1996 "Hinigugma ko na mga anak! Yana nga adlaw, otro ko an imbitasyon ha iyo na mag-ampo, para pa-agui ha pag a-ampo, pag-pupuasa ngan mga talagudti na sakripisyo, maka-andam kamo hin kalugaringon ha pag-abot ni Hesus. Hina-ut unta na i-ne nga panahon, mga anak, mahimo na panahon hin grasya para ha iyo. Gamita iton kada segundo ngan mag-himo hin kaupayan, kay dida la hi-ne nga pa-agui mababalati-an an pag-katawo ni Hesus sulod ha kasing-kasing niyo. Kon, dida hiton iyo kinabuhi, nag-hahatag kamo hin ehemplo ngan nahihimo kamo na senyales hiton gugma han Diyos, an kalipayon pepermi ha kasing-kasing han mga katawhan. Salamat han iyo pag-responde hi-ne nga tawag ko."
Tugon ha petsa Disyembre 25, 1996 "Hinigugma ko na mga anak! Yana nga adlaw espesyal na a-anhi ako ha iyo, kugos an Ni?o Hesus ngan ini-imbita ko kamo, mga anak, na mag-abre hiton iyo kalugaringon ha tawag Niya. Tinatawag kamo Niya ha kalipay. Mga anak, malipayon na i-buhi an mga tugon dida ha Ebanghelyo, na guin o-otro tikang pa hadton una nga pag-kanhi ko ha iyo. Mga anak, ako an Nanay niyo ngan gusto ko i-pasabot ha iyo an Diyos han pag-higugma ngan an Diyos han kalinaw. Di-re ko gusto na iton iyo kinabuhi magma sulob-on kundi matuman ha kalipay na waray katapusan sunod ha sa-ad han Ebanghelyo. Dida la hi-ne nga pa-agui magkaka-pulos iton iyo kinabuhi. Salamat han iyo pag-responde hi-ne nga tawag ko."


text:
TACLOBAN CITY - Maluha- luha nga umulpot an padre de pamilya han natabo nga sunog ha usa nga Tent city ha Brgy. Costa Brava San Jose, dinhi ha siyudad han Tacloban.
Guinpahayag ni Renante Ocenar, 39 nga tikang ha probinsya han samar kun diin hiya nagtratrabaho in naka-karawat hiya hin mensahe dida han maagahun tikang han iya sangkay nga nasusunog na an ira balay ha tent city ngan an iya nala suhag an nasalin.
Han umulpot hiya dinhi ha siyudad, iya pa nakaistorya an iya anak nga hi John Mark, 4 anyos, nga nakadto ha Emergency room ngan nagyakan nga "Papa, waray na hira ate ngan hira mama".
Pero pasado alas- dos kakulop in naawatan hin kinabuhi an nasasalin nala unta nga survivor han mao nga panhitabo mahitungod han cardiac arrest.
Duro naman an kasubo han han padre de pamilya mahitungod han trahedya nga natabo ha ira.
Guinhahangyo naman ni Renante ha tanan nga may bulawanun nga kasing-kasing nga mabuligan hiya ngan para maipalubong na an iya asawa ngan mga anak.


text:
BAYBAY CITY, Philippines— Naipabilin an kadaugan ni Baybay City Mayor Carmen Cari ha pagigin Alkalde han syudad.
Ini in mahuman han gumawas nga resulta ha ginbuhat nga re canvassing ha mga ihap han botos han syudad han nakalabay nga 2013 eleksyon.
Ha resulta han ginbuhat nga re canvassing nga gin buhat pa ha COMELEC Central Office ha Manila in nagawas nga naipabilin an halos 50 percent o katunga nga abanse ha butos ni Cari kontra han kaatbang hini nga Marilou Malot Galenzoga.
nakakkuha hin masubra 30 mil nga botos pabor han kadaugan ni Caroi kontra han masubra 15 mil la nga botos ni Galenzoga kon diin waray haros pagkaka-iba ha gumawas nga election result han nakalaby nga election.
Manunumduman han ig mando han COMELEC En Banc an pagkamay ada utro pag ihap hin butos ha resulta han election ha Baybay base na ha election protest nga gin pasaka han kampo ni Galenzoga ha basehan nga illegal an composition han mga election baord of canvassers.


text:
Muang Kaysone Phomvihane
An Muang Kaysone Phomvihane (ha Lao: ເມືອງໄກສອນ ພົມວິຫານ) usa nga syudad ngan distrito (muang) ha Laos. Amo ini an kapital han lalawigan han Savannakhet ngan agsob tawagon liwat ini nga Syudad han Savannakhet. An daan nga ngaran hini Khanthanabouli (ຄັນທະບູລີ). An Kaysone Phomvihane amo an ikaduha nga gidako-i nga syudad ha Laos, sunod han Vientiane. An Kaysone Phomvihane amo an lugar nga natawhan han Mangulo han Laos nga hi Kaysone Phomvihane, ngan an syudad ginngaran ha iya dungog dida han 2005.


text:
Manók
An manók[1] (Gallus gallus, danay, Gallus gallus domesticus) usa ka klase nga hinoptan nga hayop. Tamsi ini nga nahatag hin pagkaon sugad hit ira bunay ngan karne. It iba nga manok nga sunoy ginaalagaan para panbulang.
Sunoy it tawag ha lalaki nga manok. It babaye naman nga diri pa pisó-an amo an tinatawag nga dumaraga. It pisó-an nga babaye, ugang o umagak naman it tawag. It batan-on nga manok, tinatawag nga pisó o siwo.
Nabulig liwat it mga manok ha pagpukaw pamaagi it ira mga tugaok.
It manok nakaon hit tanum ug mga bunga hito upod it humay ngan bugas. Nakaon liwat hira hin mga gudtiay nga mga hayop sugad hit ulod ngan insekto.
Sulod
Manok nga Pagkaon[igliwat | edit source]
Gin'aataman an manok para sa kanya karne, gintatawag ini na broiler, ngan para sa bonay (layer). It manok usa ha pinakasikat nga karne ha bug-os na kalibutan. Puydi ito lutuon ha tinola, adobo, prito, hatuk, sugba.
An White Leghorn, Plymouth Rock, ngan Rhode Island Red, amo an tulo sa daramo na klase sin broiler ngan layers na manok.
Manok nga Panbulang[igliwat | edit source]
Ha Pilipinas, usa nga libangan an pagbulang han manok. Kinikilala an manok na panbulang ha iya kulay. An Busag nga manok tinatawag na ugis, an pili naman luro, an dulaw na may busag talisayon. Kabilyada naman an mapusyaw na pagkabaga. An kulay abo, abuhon an tawag.
Mga Sakit Sa Manok[igliwat | edit source]
Ha Samar, an agsub na nadapu nga sakit han manok amo an Puko, ngan Takwaw. An Takwaw amo an usa nga klase sin sip'on ha manok ngan natapon ini ha igkasi manok ngan hataas an mortalidad.
Gin dadapuan liwat an manok sin oraora kadidigto na mananap na nasupsop sa kanra dugo, an habon.
Mayda gihap ini sakit tungod han gapeworms.
Pinanbasaran[igliwat | edit source]
- ↑ Abuyen, Tomas A. Diksyunaryo Waray-Waray [Visaya] English-Tagalog. Kalayaan Press Mktg. Ent., Inc. Quezon City. Tuig 2000. ISBN 971-08-6050-X. Pakli Ihap 227.
Padugang nga barasahon[igliwat | edit source]
- Green-Armytage, Stephen (October 2000). Extraordinary Chickens. Harry N. Abrams. ISBN 0-8109-3343-8.
- Smith, Page; Charles Daniel (April 2000). The Chicken Book. University of Georgia Press. ISBN 0-8203-2213-X.
- Biswas Siddharth 2014 Gallus gallus domesticus Linnaeus, 1758: Keep safe your domestic fowl from your domestic foul. Ambient Science, 1(1): 41-43


text:
Psikolohiya
An psikolohiya o sikolohiya (kinadaan nga Griyego: psyche = "kalag" or "hunahuna", logos/-lohiya = "pag-aram") amo in akademiko ngan apliyado nga pagtirok hin kinaadman nga nahanunungod han pag-aram han hunahunan ngan gi-os. An pulong nga "Psikolohiya" gingagamit gihapon ha pagtawag han aplikasyon han hini nga kinaadman ha mga dirudilain nga bahin han buruhaton han tawo, upod an mga problem han mga indibidwal pan-adlaw-adlaw nga kinabuhi ngan an pagtratar han sakit ha panhunahuna.
Pinanbasaran[igliwat | edit source]
Mga sumpay ha gawas[igliwat | edit source]
- Psychoworld.sk - Mga Sumat mahitungod han Psikolohiya hin tawo
- In-Mind, Pan-ikatulo nga Bulan nga Periodiko para hin Sosyal nga Psikolohiya


text:
Susilo Bambang Yudhoyono
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Susilo Bambang Yudhoyono, AC (kaluwas [/suːsiːlɵ bɑːmbɑːŋ juːdɒjɵnɵ/] (bulig·info)), (natawo 9 Septyembre 1949) usa nga nagretiro nga Indones nga Army nga heneral nga opisyal, ngan amo an yanâ nga Mangulo han Indonesia. Hi Yudhoyono nagdaog han 2004 nga pinili-ay hin mangulo ha Indonesia nga diin nalupig an mangulo hadto nga hi Megawati Sukarnoputri. Kilalado ha Indonesia han iya mga inisyal nga "SBY", ginhurar hiya ngadto ha paglingkod dida han 20 Oktubre 2004, upod kan Jusuf Kalla nga Sugbong-Mangulo, ngan dida gihapon han 20 Oktubre 2009, upod kan Boediono nga Sugbong-Mangulo. Dinmalagan hiya hin pagpareelihir han 2009 upod kan Boediono nga iya kapadis ha pagdalagan, ngan nagdaog hiya hin diritso han kadam'an han mga botos ha syahan nga bwelta han pinili-ay.


text:
Arthur MacArthur, Jr.
Hi Lieutenant General (Tenyente Heneral) Arthur MacArthur, Jr. (Hunyo 2, 1845 – Septyembre 5, 1912), usa nga heneral han Army han Estados Unidos. Hiya an nagin Gobernador-Heneral han gin-okupar han Amerikano nga Pilipinas han 1900 kundi naghunong an iya panahon hin serbisyo tungod hin pagkadilito han sibil nga gobernador nga hi William Howard Taft an magigin-Mangulo han Estados Unidos. An anak ni Arthur nga hi Douglas MacArthur, amo in usa hin lima nga tawo nga ginpasaka ngadto han lima-ka-bituon nga ranggo hin General of the Army dida han Gyera Pankalibotan II. Ha dugang han hira nga duha nga ginpasaka ngadto hin ranggo hin heneral nga opisyal, hira Arthur MacArthur, Jr. ngan Douglas MacArthur amo gihapon an nagin syahan nga mag-amay ngan anak nga ginpremyohan han Medal of Honor.
Bibliyograpiya[igliwat | edit source]
- James, D. Clayton (1970). Volume 1, 1880–1941. Boston: Houghton Mifflin. ISBN 0-395-10948-5. OCLC 60070186
- MacArthur, Douglas (1964). Reminiscences of General of the Army Douglas MacArthur. Annapolis: Bluejacket Books. ISBN 1-55750-483-0. OCLC 220661276
Dugang nga barasahon[igliwat | edit source]
- Young, Kenneth Ray (1994). The General's General: The Life and Times of Arthur MacArthur. Boulder, Colorado: Westview Press. ISBN 0-8133-2195-6.
Mga sumpay ha gawas[igliwat | edit source]
- Bio ngan ritrato han lubnganan ni Arthur MacArthur, Jr.. Ginkità dida han Septyembre 24, 2010.
- Civil War Medal of Honor recipients (M-Z). Medal of Honor citations. United States Army Center of Military History: (Agosto 3, 2009). ginhipos tikang ha an orihinal dida han Hulyo 7, 2010 Ginkità dida han Hulyo 1, 2010.
- Ritrato dida han cover han New York Tribune, Memorial Day. (Mayo 30, 1909). Ginkità dida han Septyembre 24, 2010.
- Mga natawo han 1845
- Mga namatay han 1912
- Mga tawo tikang ha Chicopee, Massachusetts
- Mga opisyal han Union Army
- Mga nakakarawat han United States Army Medal of Honor
- Mga ginlubong ha Arlington National Cemetery
- Mga namatay hin myocardial infarction
- MacArthur nga pamilya
- Mga tawo tikang ha Springfield, Massachusetts
- Mga tawo tikang ha Milwaukee, Wisconsin
- Mga tawo militar nga Amerikano han Gyera Pilipinhon-Amerikano
- Mga Amerikano nga tawo hin Eskoses nga katulinan
- Mga Amerikano nga militar nga personnel han Gyera Espanyol-Amerikano
- Mga Amerikano nga expatriado ha Pilipinas
- Amerikano nga kolonyal nga panhaon han Pilipinas
- Mga heneral han United States Army
- Mga tawo tikang ha Wisconsin han Amerikano nga Gyera Sibil
- Mga gobernador militar han Estados Unidos
- Mga Amerikano nga tawo han mga Gyera han mga Indyano
- Mga Provost Marshal nga Heneral han United States Army
- Mga tawo han Gyera Ruso-Hapones
- Mga nakakarawat han Medal of Honor han Amerikano nga Gyera Sibil


text:
Masa
Ha pisika, an masa (tikang ha kadaan nga Griniyego nga uᾶZa) agsob natudlok ha bisan diin ha uupat nga propertidades han materya, kun diin nakikit-an ha pagexperimento nga kaparehas ha: inertial mass, active gravitational mass ngan passive gravitational mass. Ha pan-adlawadlaw nga gamit, an masa agsob gintatagan hin kahulugan nga bug-at, pero ha syentipiko nga paggamit, natudlok hira ha lain nga propertidades.
An inertial mass han usa ka butang amo an naghahatag hin akselerasyon kun gintatagan hin aplikado nga pwersa. Sumala kan Isaac Newton ikaduha nga balaod han mosyon, kun an lawas han masa m gintatagan hin pwersa F, an iya akselerasyon a ginhahatag han F/m.
Masasabtan liwat kun ano ka kusog hit nahihimo o naaapertuhan han gravitational field pinaagi han usa ka lawas han masa. Kun an syahan nga lawas nga masa m1 ginbubutang ha kahirayo r tikang ha ikaduha nga lawas nga masa m2, an syahan nga lawas amo in nakakaeksperyensya hin nagpapadukot nga pwersa F pinaagi han
F = G\,\frac{m_1 m_2}{r^2} \, ,
kun diin an G amo an sangkalibutanon nga konstant han grabitasyon, nga patas ha 6.67×10−11 kg−1 m3 s−2. Ini amo danay an gintatawag nga gravitational mass (kun an paglalain amo an kinahanglan, an M amo an ginhihimo nga tigaman han active gravitational mass ngan an m amo liwat an passive gravitational mass). An pautro-utro nga pageksperimento tikang ha ika 17 siglo amo an nagpapabilin nga magpatas an inertial ngan gravitational mass. Aada ini han pagkapatas nga prinsipyo o equivalence principle han Pan-ngatanan nga teyorya han relatividad.
An Nalalain nga teyorya han relatividad amo in nahatag hin ginkakasumpayan dida ha masa han usa nga lawas ngan han iya enerhiya (E = mc2). An Masa amo an tinirok nga kantidad. Ha panlantaw han usa nga nagoobserbar, an masa diri poydi mahimo, diri liwat poydi maruba, ngan an Nalalain nga teyorya han relatividad diri nagbabalyo hini nga kasabotan. Pero, an relatividad nagdudugang nga an ngatanan nga klase han enerhiya mayda associated mass, ngan ini nga masa gindudugang ha sistema kun gindudugngan hin enerhiya, ngan an associated mass giniiban ha sistema kun an enerhiya nabaya. Ha reaksyon nukleyar, pananglitam an sistema diri nagiging naiban hin kadako hangtod an enerhiya natatalwas mahitungod han reakyon amo an gintutugotan makabaya kun diin liwat an missing mass nadadara upon han enerhiya, nga mayda liwat kalugaringon nga masa.
Ha bawbaw han kalibutan, an bug-at W han usa ka butang amo an ginkakasumpayan didto ha iya masa m han
W = mg \, ,
kun diin an g amo an akselerasyon mahitungod han kanan kalibutan gravitasyon, nga patas han ginbabanabanahan nga 9.81 m s−2. An kanan butang bug-at nadependar han iya kalibongan, pero an masa kay diri : an butang nga may masa nga 50 kilogramo natimbang hin 491 newton ha bawbaw han kalibutan; pero ha bawbaw han Bulan, an parehp nga butang nga may pareho nga masa nga 50 kilogramo, natimbang nala hin 81.5 newton.
Pinanbasaran[igliwat | edit source]
Mga sumpay ha gawas[igliwat | edit source]
- Francisco Flores (6 Feb 2012). The Equivalence of Mass and Energy. Stanford Encyclopedia of Philosophy. Ginkità dida han 3 Dec 2013.
- Gordon Kane (27 Jun 2005). The Mysteries of Mass. Scientific American. Ginkità dida han 3 Dec 2013.
- L. B. Okun (15 Nov 2001). Photons, Clocks, Gravity and the Concept of Mass. Nuclear Physics. Ginkità dida han 3 Dec 2013.
- Frank Wilczek (13 May 2001). The Origin of Mass and the Feebleness of Gravity. MIT Video. Ginkità dida han 3 Dec 2013.
- John Baez et al. (2012). Does mass change with velocity?. Ginkità dida han 3 Dec 2013.
- John Baez et al. (2008). What is the mass of a photon?. Ginkità dida han 3 Dec 2013.
- David R. Williams (12 February 2008). The Apollo 15 Hammer-Feather Drop. NASA. Ginkità dida han 3 Dec 2013.


text:
Dagat han Salatan nga Tsina
An Dagat han Salatan nga Tsina usa nga dagat marginal kun diin aada ini han salatan han Tsina ngan Taiwan, katundan han Pilipinas, amihanan-katundan han Sabah, Sarawak, ngan Brunei, amihanan han Indonesya, amihanan-sinirangan han rawis Malay ngan Singapore, ngan sinirangan han Vietnam.
Kalakip ini han Kalawdan Pasipiko nga may kahaluag tikang ha Singapore ngadto ha Estrecho han Taiwan nga 3,500,000 km². Usa ini nga gidadako- nga lawas katubigan kahuman han lilima nga mga kalawdan. An gudtiay nga mga puro ha Dagat han Salatan nga Tsina, kun gintatampo nagiging kapuropod-an, naabot ha ihap nga gatos-gatos. An dagat ngan agsob waray naukoy nga mga puro an ginaangkonan han pipira nga mga nasod. Ini nga mga pagangkon in nagresulta ha lain-lain nga ngaran nga gingagamit ha mga puro ngan dagat.


text:
Taras Shevchenko
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Taras Hryhorovych Shevchenko (Ukranyano: Tapác ГpиrópoBич ШeBчéHko) (Marso 9 [D.E. Pebrero 25] 1814 – Marso 10 [D.E. Pebrero 26] 1861) usa nga Ukranyano nga maniniday, artista gihapon ngan usa nga humanista. An iya literaryo nga ginbilin amo an sinisiring nga batakan han moderno nga Ukranyano nga literatura ngan, ha dako nga bahin, han moderno nga Ukranyano nga yinaknan. Nagsurat gihapon hi Shevchenko ha Ruso ngan nagbilin hin damo nga mga obra maestra han iya buhat nga artistiko.


text:
An fayl in tikang ha Wikimedia Commons ngan puydi mahigamitan para han iba nga mga proyekto.
An paglaladawan han iya
fayl han paglaladawan nga pakli didto in ginpapakita ha sirong.
Dalikyat nga pulong [ igliwat ]
Description
Yorkuniversity1000.JPG
Praça Central da York University. Português:
Date
21 Abril 2013, 15:33:29
Source
Own work
Author
Andrevruas
Palilisensya: [ igliwat ]
I, the copyright holder of this work, hereby publish it under the following license: Kaagi han paypay
Pidlita an adlaw/oras para makit-an an fayl nga naggawas hito nga oras.
Pitsa/Oras Thumbnail Mga dimensyon Gumaramit Komento
yana 17:45, 24 Disyembre 2013 2,592 × 1,944 (2.57 nga MB) Andrevruas User created page with UploadWizard Mga Sumpay
An mga nasunod nga mga pakli nasumpay hini nga paypay:
Global file usage
The following other wikis use this file:
Usage on pt.wikipedia.org
Iní nga paypay mayda dugang nga pagpasabot, nga bangin gindugáng tikang han digital nga camera o iskaner nga gin-gamit paghimo o pag-digitar hini.
Kon an paypay ginliwat tikang han orihinal nga kamutangan, mayda mga detalye nga bangin diri magpakita han ginliwat nga paypay


text:
Sinirangan Bisayas
An Sinirangan nga Kabisay-an (tinatawag gihapon nga Sinirangan Bisayas) o gintatawag liwat nga Rehiyon 8 amo an nagbubug-os han dagko nga isla han Leyte ngan han Samar kaupod an Biliran ngan pipira pa nga gudti nga isla. Amo liwat ini in usa han duha nga Rehiyon han Pilipinas nga waray kahipid nga Rehiyon nga an giutan mao an tuna, kaparehas ini han Rehiyon han MIMAROPA. May-ada hin unom (6) nga probinsya an Rehiyon VIII, amo an Biliran, Eastern Samar, Leyte, Northern Samar, Western Samar, ngan Southern Leyte ug pito (7) nga mga syudad amo an mga syudad nga Ormoc, Baybay, Maasin, Calbayog, Catbalogan, Borongan ngan an Syudad han Tacloban nga amo an sentro nga syudad han Rehiyon. May populasyon ini nga rehiyon naabot hin 3,912,936 an kabug-usan sumala 2010 nga senso.
Tulo an lumad nga yinaknan ha Sinirangan nga Kabisay-an. Ini amo an Winaray, Sinugboanon, ngan Inabaknon.
Sulod
Heograpiya[igliwat | edit source]
An San Bernardino Strait amo an nagbubulag han Eastern Visayas tikang ha isa han Luzon ug an Surigao Strait naman an ngadto dapit ha norte nga parte han Mindanao. An iba pa nga isla han Visayas ginbubulag han dagat han Camotes, an dapit sinirangan naman nga parte han rehiyon amo an direkta nga atubang hiton kadagatan han Pasipiko. Naabot hin 2,156,285 ka ektarya ug 7.2% han kabug-usan nga katunaan han nasod.[3]
Klima[igliwat | edit source]
May-ada duha ka klase hin klima nga nag-aagi hini nga rehiyon base han sistema nga Corona nga kasipikasyon:[4]. Ikaduha nga klase (Type II) ngan Ikaupat nga klase (Type IV). An type II amo an panahon nga mas damo iton mauran nga adlaw ug mga bulan han tuig nga may pinakadamo nga uran an rehiyon, tikang Nobyembre ngadto ka Enero. An Samar ngan Leyte amo an sugad hini an klase han klima. Tikang naman Pebrero nada han Mayo asya iton panahon nga sobra ug kulang iton pag-uran hanbug-os nga tuig, may-ada la naiihap nga haliputay iton mamara nga panahon. An weste nga parte han Leyte ngan an tikang naman ha Motiong Samar ngadto ha San Isidro ha Norte han Samar an may-ada ikaupat nga klase hin klima.
Katunaan[igliwat | edit source]
An Sinirangan nga Kabisay-an hin usa nga rehiyon han pag-urumhan. An kadak-an nga produkto amo an humay, abaka, mais, copra, tam-is o asukar ngan saging. 52% hiton kabug-usan han tuna in klasipikado nga kagugub-an. Usa liwat ini nga rehiyon nga may-ada eksport han isda. May-ada gihapon mga mineral nga diposito ini nga rehiyon sugad han chromite, uranium, bulawan (gold), silver, manganese, magnesium, bronse, nickel, coal, limestone, pyrite ngan baras ug batilis nga pwede minahon. Damo kaupay iton enerhiya tikang ha geothermal ngan supisyente nga kinukuhaan han tubig nga kinahanglanon han gudti ug dagko nga industriya.
Kultura ngan Arte[igliwat | edit source]
Mga Lengguwahe[igliwat | edit source]
An Winaray nga Binisaya amo an pinulongan nga gamit han isala han Samar nga Leyte. An Abaknon nga pinulongan tumikang ha mga molupyo han Capul ha Norte han Samar, amo in waray kaparehas nga yinaknan ha bug-os nga rehiyon. An Cebuano nga Binisaya amo man an gamit han damo nga parte han Leyte tikang Weste, sentro ug sa katimugan nga parte han Leyte.
Mga Sayaw[igliwat | edit source]
Damo nga klase hin sayaw an makikit-an hini nga Rehiyon. Tikang ha Kuratsa (Curacha)[5], amo an sayaw han panguyab, Amenudo, Cha-cha, ngan an Tinikling nga sayaw nasudnon han Pilipinas amo in nagtikang liwat hini nga rehiyon.
Musika[igliwat | edit source]
An mga Waray-waray hin mga maghilig gihapon ha musika nga kadam-an hiton ira mga kanta pinaagi hin mga istoryahanon, usa nga pamuso an "Dandansoy" ngan an "Iroy nga Tuna" hin kanta han pagiging makabungtohanon.
Pagbahinbahin ha Politika[igliwat | edit source]
Mga Nalalakip nga Syudad[igliwat | edit source]
- Syudad san Calbayog, Samar
- Syudad han Catbalogan, Samar
- Syudad han Borongan, Samar
- Syudad han Maasin, Southern Leyte
- Syudad han Ormoc, Leyte
- Syudad han Tacloban, Leyte
- Syudad han Baybay, Leyte
Mga kasarigan[igliwat | edit source]
- ↑ http://www.communitrip.com/philippines/catbalogan/sights/the_obelisk.html
- ↑ http://www.communitrip.com/philippines/catbalogan/sights/the_obelisk.html
- ↑ http://web.evis.net.ph/lineagencies/da-r8/index.php?option=com_content&task=blogcategory&id=19&Itemid=32
- ↑ http://www.cropsreview.com/climate-types.html
- ↑ http://tagaloglang.com/Filipino-Culture/Philippine-Dances/kuratsa-or-curacha.html
Mga Sumpay ha Gawas[igliwat | edit source]
- Rolly's Vintage View Websayt ni Dr. Rolando Borrinaga mahitungod han kaagi ngan kasaysayan han Sinirangan nga Kabisay-an
- EVIS.net


text:
Jim Elliot
Hi Philip James Elliot (Oktubre 8, 1927 – Enero 8, 1956) usa nga Kristohanon nga misyonero ha Ecuador, nga diin hiya ginpatay hin mga Huaorani.
Hi Elliot natawo ha Portland, Oregon, kan Fred ngan Clara Elliot, ngan nagin Kristohanon han bata pa nga pangidaron. Nag-gradwar hiya tikang ha Wheaton College han 1949, hin degree hin Griyego. Inmabot hiya ha Ecuador han Pebrero 21, 1952, agod mag-ebanghelisar han mga Quechua han Ecuador. Han Oktubre 8, 1953, nag-asawa hiya kan Elisabeth Howard usa nga igjkasi-alumna ha Wheaton ngan misyonarya ha Quito, Ecuador. An ira amo la nga anak nga hi Valerie, natawo han Pebrero 27, 1955. Samtang didto hiya nagtrabaho han mga Quechua, hi Elliot nag-andam pagkadto han violente nga tribo han Huaorani nga tinatawag hadto nga mga Auca. Hi Elliot ngan in upat nga mga iba nga misyonaryo, hira Ed McCully, Roger Youderian, Peter Fleming ngan an ira piloto nga hi Nate Saint, naghimo hin kontak tikang han ira idro ngadto han mga Huaorani pinaagi hin loudspeaker ngan hin basket paghatag hin mga hatag. Katapos hin pira ka bulan, an mga tawo nagdesidir paghimo hin base nga lugar nga harani la nga distansya tikang han mga Huaorani, dida han ligid han Salog Curaray. Didto ginharani hira hin grupo hin mga Huaorani, ngan ira pa ngani ginpasakay ha idro in usa nga Huaorani nga ira gin-agnayan nga "George" (an iya tinuod nga ngaran Naenkiwi). Tungod kay maupay an senyas an ira pagtapo han mga Huaorani, naghimo hira hin mga plano pagbisita han mga Huaorani, pero an ira mga plano waray kadayon kay may inmabot nga darudako nga grupo hin Huaorani nga amo an nagpatay kan Elliot ngan han iya upat nga upod dida han Enero 8, 1956. An lawas ni Elliot natad-an nga naanod ha unhan han salog, upod an iba nga mga tawo, labot la han lawas ni Ed McCully.
Hi Elliot ngan an iya mga sangkay nakikala dayon ha bug-os nga kalibutan nga mga martir, ngan an Life Magazine nagmantala hin napulo-nga-pakli nga barasahon mahitungod han ira misyon ngan an ira kamatayan. Hira nga lima, amo an sinisiring nga nag-aghat hin interes ha mga Kristohanon nga misyon ha mga batan-on han ira panahon, ngan tubtob ha yana usa nga dako nga pag-aghat han mga misyonaryo nga Kristohanon nga nagtatrabaho ha bug-os nga kalibutan. Katapos han kamatay han iya bana, hi Elisabeth Elliot ngan iba nga mga misyonaryo nagtikang pagtrabaho didto han mga Huaorani, nga diin nagkaada hira hin impact ngan damo an nagkaada hin conversion. Hi Elisabeth Elliot nagmantala hin duha nga libro, Shadow of the Almighty: The Life and Testament of Jim Elliot ngan Through Gates of Splendor, nga mahitungod han kinabuhi ngan kamatayon han iya bana.
Han 2005, usa nga dokumentaryo mahitungod han istorya nira ginpagawas ha ngaran nga Beyond the Gates of Splendor. Ha 2006, usa nga sine, End of the Spear, mahitungod hini nga istorya ginpagawas.


text:
Samboy Lim
Hi Avelino B. Lim, Jr. (natawo Abril 1, 1962), nga mas kilalado nga Samboy Lim, usa nga kasanhe nga basketbolista han Philippine Basketball Association. Komo shooting guard, hi Lim nakilala han iya abilidad ha pagkapot han bola nga sugad daw kan Magic Johnson ngan an iya abilidad ha paglukso ngan pagdunk ginkumpara kan Julius "Dr. J" Erving. Kilalado hi Lim nga usa nga namulay nga nalukso tikadto han basket, ngan mabalhinhan bola tikang hin usa nga kamot ngadto han usa samtang didto hiya ha igbaw ngan gintatapos hin dunk.


text:
Caibiran
An Caibiran usa nga ikalima nga klase nga munisipalidad o bungto ha lalawigan han Biliran ha Sinirangan nga Kabisay-an ha Pilipinas. Ha amihanan han bungto mabibilngan an bungto han Culaba. Ha salatan o habagatan han bungto matatad-an an bungto han Cabucgayan. Ha katundan han Caibiran mabibilngan an mga bungto han Biliran ngan Naval. Sumala han 2000 census, an bungto mayda populasyon nga 19,606 ka tawo ha 3,597 nga panimalay.
Mga Baranggay[igliwat | edit source]
An Caibiran mayda mga napulo kag pito (17) nga mga baranggay.


text:
Rafael Merry del Val
Hi Rafael Merry del Val y de Zulueta (10 Oktubre 1865 – 26 Pebrero 1930), Siervo han Dios, nga natawo han bug-os nga ngaran nga Rafael María José Pedro Francisco Borja Domingo Gerardo de la Santíssima Trinidad Merry del Val y Zulueta usa nga natawo-ha-Britanya nga Espanyol nga Katoliko Romano nga kardinal. Ugsa hiya magin-kardinal, hiya an maghirilom han konklave nga nagpili kan San Pío X, nga nagkarawat daw han pagkapili ha iya nga Papa tungod han pag-aghat ni Merry del Val. Ginpili hiya ni Pío X nga Kardinal nga Maghirilom han Estado. Ginkumposo ni Merry del Val an Litaniya han Humildad. Mayda causa para han pagkanonisar ha iya nga ginbuklad dida han 1953.
Mga sumpay ha gawas ngan mga kasarigan[igliwat | edit source]
- Pakli mahinungod ha iya ha Catholic-Hierarchy.org nga websayt
- Biyograpiya ha The Cardinals of the Holy Roman Church nga websayt
- Cardinal Merry del Val


text:
TACLOBAN CITY - Napakyas an Department of Social Welfare and Development nga matuman an ira guintalaan nga adlaw nga matapos an
pagbalhin ha mga bunkhouses ha guintalaan nga pitsa.
Ha pagka yana, nagpapabilin la guihapon ha Rizal Central School an 35 nga pamilya harus lima ka bulan na an nakakalabay tikang han maglasurbo an
super typhoon Yolanda.
Ini an nakuha nga impormasyon han Bombo Radyo Tacloban ha pagbisita ha mao nga eskwelahan.
Sumala han usa nga evacuee nga hi Mat Yu, nagpatapud ha ira an mga tinaglawas han City Social Welfare and Development han Tacloban nga
mababalhin na hira ha ira mga tagsa-tagsa nga mga bunkhouses ha Brgy Kawayan ha maabot nga bulan han Mayo.
Una hini, guinpahayag han DSWD nga matatapos na an tanan nga mga bunk houses ngan maibabalhin na an tanan nga mga evacuees ha ira
temporaryo nga urukyan ugsa matapos an bulan han Marso 15.


text:
Lech Wałęsa
Hi Lech Wałęsa (giharanii nga kaluwas ha Winaray: lekh va-WEN-sa}; natawo han Septyembre 29 1943, Popowo, Poland) usa nga Polako nga politiko, usa nga anay trade union ngan katungod hin katawhan nga aktibista, ngan anay nga elektrisyan. Nagbulig hiya pagtukod han Solidaridad (Solidarność), an syahan nga independiente nga trade union ha Sovietika nga bloc, nagdaog han Premio Nobel ha Kamurayaw han 1983, ngan nagsirbe nga Presidente han Polonya tikang han 1990 tubtub 1995 (ngan ginsundan ni Aleksander Kwaśniewski).


text:
Bahin 6: Tikang han Katawo ni Jesus Tubtob han Iya Kamatay
Ginsugo hi anghel Gabriel nga kumadto ha buotan nga daraga nga hi Maria. Ginsumatan hiya nga mag-aanak hiya hin lalaki nga magigin hadi ha kadayonan. Ito nga iya anak nga hi Jesus, natawo ha kwadra, diin ginbisita han mga magbarantay han karnero. Katapos, may-ada kalalakin-an nga tikang ha Sinirangan nga gin-giyahan han bitoon ngadto ha bata. Hibabaroan naton kon hin-o an nagpahinabo nga makita nira an bitoon, ngan kon paonan-o naluwas hi Jesus tikang ha mga karuyag magpatay ha iya.
Sunod, makikita naton hi Jesus han 12 anyos hiya nga nakikiistorya ha mga magturutdo ha templo. Paglabay hin disiotso ka tuig, ginbawtismohan hiya, ngan gintikangan niya an pagsangyaw ngan panutdo mahitungod han Ginhadian nga iginsugo ha iya han Dios nga buhaton dinhi ha tuna. Basi buligan hiya hini nga buruhaton, nagpili hiya hin 12 nga lalaki sugad nga iya mga apostol.
Nagbuhat liwat hi Jesus hin damu nga milagro. Ginpakaon niya an yinukot nga katawohan pinaagi la hin pipira nga isda ngan tinapay. Gintambal niya an magsakit ngan ginbanhaw pa ngani an mga patay. Katapos, hibabaroan liwat naton an mga nahitabo kan Jesus ha adlaw antes hiya patayon, ngan kon paonan-o hiya ginpatay. Nagsangyaw hi Jesus hin mga tulo ngan tunga ka tuig, salit an BAHIN 6 nahitabo ha sulod hin sobra 34 ka tuig.


text:
Luis Valdez
Hi Luis Valdez (natawo han Hunyo 26, 1940) usa nga Americano nga dramatista nga ginkikita hin kadam-an nga amay han Chicano nga tyatro.
Natawo hiya ha Delano, California hin mga kag-anak nga migrante nga trabahante ha uma. Hi Valdez nag-iskuwela han high school ha San Jose, California ngan nagpadayon pakakuha hin degree hin Iningles tikang ha San Jose State College han 1964. Nagtambong hiya ha kolehiyo pinaagi hin scholarship. Samtang didto hiya ha kolehiyo, an kan Valdez syahan nga bug-os-nga-kahalaba nga drama, The Shrunken Head of Pancho Villa, syahan nga ginpasundayag ha San Jose State College han 1963.
Katapos han paggradwar, hi Valdez han mga sumurod nga bulan nagtambong didto han San Francisco Mime Troupe, nga diin hiya nakasabot han agitprop nga tyatro. Han 1965, hi Valdez binmalik ha Delano, nga diin nag-organisar hiya han El Teatro Campesino, usa nga tyatro nga tropa hin mga trabahante ha uma.
Hi Valdez an nagsurat han salida nga La Bamba mahitungod han kinabuhi ni Ritchie Valens.


text:
Istorya 83: An mga Pader han Jerusalem
KITAA an ginbubuhat han mga Israelita dinhi. Okupado hira ha pagtukod han mga pader han Jerusalem. Han ginbungkag ni Hadi Nabukodonosor an Jerusalem 152 ka tuig na an naglabay, ginruba niya an mga pader ngan ginsunog an mga ganghaan han syudad. Waray ito tukora utro han mga Israelita han inuli hira tikang ha Babilonya.
Ha imo hunahuna, ano an inabat han mga tawo nga maiha na nga nangungukoy ha ira syudad nga waray pader? Waray hira seguridad. Masayon la hira sulungon ngan atakehon han ira mga kaaway. Kondi yana binuligan ni Nehemia an katawohan ha pagtukod utro han mga pader. Nakilala ka ba kan Nehemia?
Israelita hi Nehemia nga tikang ha syudad han Susan, diin naukoy hira Mordekay ngan Ester. Nagtatrabaho hi Nehemia ha palasyo han hadi, salit posible nga duok hiya nga sangkay nira Mordekay ngan Rayna Ester. Kondi waray unabiha ha Biblia kon nagtrabaho hiya ha bana ni Ester nga hi Hadi Ahasuerus. Nagtrabaho hiya ha sumunod nga hadi nga amo hi Hadi Artaherhes.
Hinumdumi nga hi Artaherhes an buotan nga hadi nga naghatag han ngatanan nga kwarta nga gindara ni Esra ha Jerusalem basi opayon an templo ni Jehova. Kondi waray ipaopay ni Esra an ruba nga pader han syudad. Aton kitaon kon kay ano nga hi Nehemia an nanguna hini nga pagpader.
Mga 13 ka tuig na tikang nga naghatag hi Artaherhes hin kwarta kan Esra basi opayon an templo. Hito nga panahon hi Nehemia an punoan nga paratagay hin alaksiw kan Hadi Artaherhes. Nangangahulogan ini nga hiya an nagsiserbi han alaksiw han hadi ngan nagsisiguro nga waray maghihilo ha hadi. Importante gud ito nga trabaho.
Usa ka adlaw binisita kan Nehemia an iya bugto nga hi Hanani ngan an iba nga kalalakin-an tikang ha Israel. Ginsumatan nira hiya nga damu an problema han mga Israelita, ngan guba la gihapon an mga pader han Jerusalem. Nasubo gud hini hi Nehemia, salit nag-ampo hiya kan Jehova mahitungod hini.
Usa ka adlaw naobserbahan han hadi nga masurub-on hi Nehemia, salit nagpakiana hiya: ‘Kay ano nga masurub-on ka hinduro?’ Nagsumat hi Nehemia nga tungod ito kay makuri an kahimtang han Jerusalem ngan guba an mga pader hito. ‘Ano an imo karuyag?’ nagpakiana an hadi.
‘Tuguti ako nga kumadto ha Jerusalem basi tindugon ko utro an mga pader,’ siring ni Nehemia. Buotan hinduro hi Hadi Artaherhes. Gintugotan niya hi Nehemia, ngan ginbuligan hiya nga makakuha hin mga kahoy basi gamiton ha pagpader. Han inabot hi Nehemia ha Jerusalem, ginsumatan niya an katawohan han iya mga plano. Naruyagan nira ito, ngan nagsiring: ‘Tikangan na naton an pagpader.’
Han nakita han mga kaaway nga nagpapader na an mga Israelita, nagsiring hira: ‘Kadto kita ngan pamatayon naton hira basi mapaundang an pagpader.’ Kondi hinbaroan ito ni Nehemia, salit pinanagan niya hin mga espada ngan bangkaw an mga trabahador. Ngan hiya nagsiring: ‘Ayaw kamo kahadlok ha aton mga kaaway. Pakig-away kamo para ha iyo kabugtoan, mga anak, mga asawa, ngan para ha iyo mga balay.’
Maisog gud an mga Israelita. Dara-dara nira an ira mga kampilan ha adlaw ngan gab-i, samtang padayon hira nga nagpapader. Salit natapos nira an pader ha sulod la hin 52 ka adlaw. Naabat na yana hin seguridad an mga tawo ha sulod han syudad. Gintutdoan hira ni Nehemia ngan ni Esra mahitungod han balaud han Dios, ngan malipayon hira.
Kondi an ira kahimtang diri la gihapon pariho han waray pa hira mabihag ha Babilonya. Ginmamandoan hira han hadi han Persia ngan kinahanglan magpasakop ha iya. Kondi nagsaad hi Jehova nga magpapadara hiya hin bag-o nga hadi, ngan ini nga hadi an maghahatag hin kamurayawan ha katawohan. Hin-o ini nga hadi? Ano an iya bubuhaton basi magkaada kamurayawan ha kalibotan? Mga 450 ka tuig pa antes hibaroan an dugang nga impormasyon mahitungod hini. Katapos, natawo an pinakaimportante nga bata. Kondi iba ito nga istorya.
Nehemia kapitulo 1 tubtob 6.
Mga pakiana
- Ano an inabat han mga Israelita han waray pa pader an syudad han Jerusalem?
- Hin-o hi Nehemia?
- Ano an trabaho ni Nehemia, ngan kay ano nga importante ito?
- Ano nga sumat an nakapasubo kan Nehemia, ngan ano an iya ginbuhat?
- Paonan-o nagpakita hi Hadi Artaherhes hin pagkabuotan kan Nehemia?
- Paonan-o gin-organisa ni Nehemia an pagpader basi an mga Israelita diri mapaundang han ira mga kaaway?
Dugang nga mga pakiana
- Basaha an Nehemia 1:4-6 ngan 2:1-20.
Paonan-o ginpangaro ni Nehemia an giya ni Jehova? (Neh. 2:4, 5; Roma 12:12; 1 Ped. 4:7)
- Basaha an Nehemia 3:3-5.
Ano an hibabaroan han mga tigurang ngan ministeryal ha kaibahan han Tekoitanhon ngan ha ira “mga noble”? (Neh. 3:5, 27; 2 Tes. 3:7-10; 1 Ped. 5:5)
- Basaha an Nehemia 4:1-23.
Ano an nagpagios ha mga Israelita nga ipadayon an pagpader bisan pa han duro nga pagkontra? (Neh. 4:6, 8, 9; Sal. 50:15; Isa. 65:13, 14)
Ha ano nga paagi nakakadasig ha aton yana an susbaranan han mga Israelita?
- Basaha an Nehemia 6:15.
Tungod kay natapos an pader han Jerusalem ha sulod hin duha ka bulan, ano an ipinapakita hini may kalabotan ha gahum han pagtoo? (Sal. 56:3, 4; Mat. 17:20; 19:26)


text:
Perlis
An Perlis (ha Jawi ﭬﺮليس) [1], amo an gigamayi nga estado o negeri ha Malaysia. Nahamutang ini ha amihanan nga dapit han katundan nga labnasan han Peninsular nga Malaysia ngan sapit ini han mga lalawigan han Satun ngan Songkhla han Thailand ha amihanan nga linea.
An Perlis mayda populasyon nga 210,000. An etniko nga komposisyon para han tuig 2000 ha Perlis amo an: Malay (174,805 o 79.74%), Intsik (21,058 o 9.6%), Indio (2,658 or 1.21%) ngan mga iba (20,690 or 9.45%).
An kapital han Perlis amo an Kangar ngan an kapital-nga-hadi-anon amo an Arau. An Padang Besar ha linea han Malaysia-Thailand usa liwat nga importante nga bungto. An main nga puerto amo an gamay nga barrio han Kuala Perlis, nga nasumpay ngadto han Isla han Langkawi.
Mga reperensya[igliwat | edit source]
- ↑ The Constitution of Perlis


text:
Henry de Bracton
Hi Henry han Bracton (ha Iningles: Henry of Bracton), puyde liwat Henry de Bracton, puyde gihapon Henrici Bracton (d. 1268) usa nga Ingles nga hurista.
Kilalado hiya yana tungod han iya mga sinurat mahitungod hin balaod, labi na an De Legibus et Consuetudinibus Angliae (Han mga Balaod ngan mga Kostumbre han Inglaterra), ngan han iya mga ideya han mens rea, o panuyo kriminal. Sumala kan Bracton, dida gud la han pag-examinar han pagkadugtong han buhat ngan panuyo nga magkakaada hin pagbuhat hin kriminal nga buhat.
Nagsurat gihapon hiya mahitungod han paghadi, ngan nagrason hiya nga in namumuno puyde sidngon la nga hadi kon inmabot hiya ha poder ini husto nga paagi.
Mga reperensya[igliwat | edit source]
- Bracton, Henry de. De Legibus et Consuetudinibus Angliae, 4 vols., ed. G. E. Woodbine, transl. S. E. Thorne. Publications of the Selden Society, London, 1968-77.
Mga sumpay ha gawas[igliwat | edit source]
- Harvard Law School Library's Bracton Online
- Catholic Encyclopedia entry on Henry de Bracton
- HENRY DE BRACTON at LoveToKnow


text:
Ginhadi-an han Nederlandes
- An Nederlandes ngan an Ginhadi-an han Nederlandes duduha nga magkalain ngan mga entidad ha heyograpiya ngan administrasyon.
- Diri ini angay igkalipat han Ginhadi-an han Olandya ha kaagi.
An Ginhadi-an han Nederlandes (ha Nederlandes:Koninkrijk der Nederlanden; ha Kinatsila: Reino de los Países Bajos) usa nga katig-uban nga may-ada federal nga mga karakteristika (federasya), nga nahibatikan hin politikal nga pakigsabot, nga nahimo hin tulo nga mga nasod (landen): an Nederlandes ha Katundan nga Europa, ngan han Antillas Neerlandesas ngan Aruba ha Caribe. An yana nga Ginhadi-an han Nederlandes nahimo dida han pagpasamwak han Carta para han Ginhadi-an han Nederlandes dida han Oktubre 28, 1954.


text:
Sanghiran san Binisaya
An Sanghiran san Binisaya ha Samar ug Leyte usa nga katig-uban o akademya (ha Winaray: sanghiran) nga nagbandilyo ngan nagdudumara han pag-intelektwalisar han Winaray nga yinaknan. Gintukod ini han 1909 ni Norberto Romuáldez, Sr.. Inin sanghiran nagmantala hin mga lagda o surundon han pagsurat ngan gramatika han Winaray o Binisaya ha Samar ug Leyte. Upod han mga api nga unob hini mga manunurat sugad kanda Iluminado Lucente, Eduardo Makabenta, ngan Vicente I. de Veyra.
Yana diri na aktibo ini nga sanghiran.


text:
José Luis Rodríguez Zapatero
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi José Luis Rodríguez Zapatero (Valladolid, Espanya, 4 han Agosto han 1960) amo in politiko han Partido Socialista Obrero Español, ngan amo an ika-lima nga Mangulo han Kagamhanan o Presidente han Gobyerno han Espanya tikang han Transisyon, katapos han iya pagdaog dida han pinili-ay nga kasahiran han 2004. Amo hiya an Mangulo han Kagamhanan han Espanya tikang han 17 han Abril 2004 kutob han 21 han Disyembre 2011.


text:
Eleazar T. Acampado
Hi Eleazar Tutor Acampado (natawo Pebrero 26, 1971) usa nga manunurat ha pinulongan nga Binisaya nga Sinugboanon. Ha yana, api hiya hit staff han Bisaya Magasin. Nagsurat anay hiya ha Bantay Balita, usa ka mantalaan nga nagsirkular ha Bohol ug Sugbo.
Hi Acampado naggradwar hin Bachelor of Arts in English tikang ha CAP College Foundation, Inc. Kasal hiya kan Alfreda Baguhin ngan mayda hira anak nga babaye nga an ngaran Aliah Zara. Sekretaryo hiya hiton Dagang Foundation, Inc. (Tsapter ha Luzon).
Mga pasidungog[igliwat | edit source]
- 2004: Ikatulong Ganti, Halipot nga Istorya, Dagang Foundation, Inc.
- 2004: Ginpasidunggan, Gumalaysay, Dagang Foundation, Inc.
- 2004: Ginpasidunggan, Halipot nga Istorya, SunStar SuperBalita.
- 2005: Ginpasidunggan, Halipot nga Istorya, SunStar SuperBalita.


text:
Istorya 30: An Naglalaga nga Kahoy-kahoy
NAKAABOT hi Moises ha bukid han Horeb ha pagpinamiling hin mga banwa para ha iya mga karnero. Dinhi, nakakita hiya hin naglalaga nga kahoy-kahoy kondi diri ito nauugtang!
‘Urusahon ini,’ nahunahuna ni Moises. ‘Mahirani ako basi makita ko hin mas maopay.’ Han nagtitikahirani na hiya, hinbatian niya an tingog tikang ha kahoy-kahoy nga nasiring: ‘Ayaw na pagdaop ngadi. Hukasa an imo sandalyas tungod kay natukdaw ka ha baraan nga tuna.’ An Dios an nagyayakan hito pinaagi han anghel, salit gintabonan ni Moises an iya nawong.
Katapos, hi Jehova nga Dios nagsiring: ‘Akon hinkit-an an kakurian han akon katawohan ha Ehipto. Salit akon tatalwason hira, ngan ikaw an akon susugoon ha pagpagawas ha ira ha Ehipto.’ Dadad-on ni Jehova an iya katawohan ha makaruruyag nga tuna han Kanaan.
Kondi hi Moises nagsiring: ‘Diri ako takos. Paonan-o ko ini bubuhaton? Kon kumadto ako, mapakiana an mga Israelita, “Hin-o an nagpakanhi ha imo?” Ano an akon ibabaton?’
‘Ini an imo isisiring,’ binaton an Dios. ‘Hi JEHOVA, an Dios ni Abraham, an Dios ni Isaak ngan an Dios ni Jakob an nagpakanhi ha akon.’ Ngan hi Jehova nagsiring pa: ‘Ini an akon ngaran ha kadayonan.’
‘Kondi, ano an akon bubuhaton kon diri hira tumoo nga ikaw an nagpakanhi ha akon?’ binaton hi Moises.
‘Ano ito nga aada ha imo kamot?’ nagpakiana an Dios.
Hi Moises binaton: ‘Usa nga tungkod.’
‘Ilabog ito ha tuna,’ siring han Dios. Ngan han iginlabog ito ni Moises, nagin halas ito. Katapos, iginpakita ni Jehova kan Moises an usa pa nga milagro. Hiya nagsiring: ‘Ibutang an imo kamot ha sulod han imo bado.’ Ginbuhat ito ni Moises, ngan han igin-gawas niya an iya kamot, mabusag ito pariho han niebe! Sugad ito hin may-ada makangingirhat nga sakit nga sanla. Sunod, gintagan ni Jehova hi Moises hin gahum ha paghimo han ikatulo nga milagro. Ngan hiya nagsiring: ‘Kon buhaton mo ini nga mga milagro, matoo an mga Israelita nga ako an nagpakanhi ha imo.’
Katapos hito, inuli hi Moises ngan nagsiring kan Jetro: ‘Nanginginyupo ako ha imo, pabalika ako ha akon mga paryente ha Ehipto basi makita ko an ira kahimtang.’ Salit ginpalakat ni Jetro hi Moises, ngan binalik hi Moises ha Ehipto.
Eksodo 3:1-22; 4:1-20.
Mga pakiana
- Ano an ngaran han bukid nga nakikita ha retrato?
- Isaysay an urusahon nga nakita ni Moises han sinagka hiya ha bukid upod an iya mga karnero.
- Ano an ginsiring han tingog tikang ha naglalaga nga kahoy-kahoy, ngan kan kanay ito tingog?
- Ano an baton ni Moises han nagsiring an Dios nga susugoon hiya ha pagpagawas han Iya katawohan tikang ha Ehipto?
- Ano an ginsiring han Dios nga ibaton ni Moises kon magpakiana an mga tawo kon hin-o an nagsugo ha iya?
- Paonan-o mapapamatud-an ni Moises nga an Dios an nagsugo ha iya?
Dugang nga mga pakiana
- Basaha an Eksodo 3:1-22.
Paonan-o an eksperyensya ni Moises nagpapasarig ha aton nga bisan kon inaabat naton nga diri kita kwalipikado ha pagtuman hin teokratiko nga toka, mabulig hi Jehova ha aton? (Eks. 3:11, 13; 2 Kor. 3:5, 6)
- Basaha an Eksodo 4:1-20.
Ha sulod han 40 ka tuig nga pag-ukoy ni Moises ha Midian, ano an nabag-o ha iya disposisyon, ngan ano nga leksyon an mahibabaroan tikang hini hadton nangangalimbasog nga magkaada hin mga pribilehiyo ha kongregasyon? (Eks. 2:11, 12; 4:10, 13; Mika 6:8; 1 Tim. 3:1, 6, 10)
Bisan kon gindisiplina kita ni Jehova pinaagi han iya organisasyon, ha ano kita makakasarig tungod ha nahitabo kan Moises? (Eks. 4:12-14; Sal. 103:14; Heb. 12:4-11)


text:
Tubo (banwa)
Iton tubo in uska klase hin tinuod nga banwa han genus Saccharum, tribu Andropogoneae, nga tuminongnong ha mapaso nga temperatura ngadto ha tropikal nga rehiyon han Salatan Asya, ngan gingagamit ha produksyon hin asukar.
An tubo usa na banwa ha pamilya Poaceae, usa nga importante ha ekonomiya nga pamilya hin mga tanaman na kasakob an mais, trigo, paray, ngan bulgur. An pangunahin na produkto han tubo mao an asukar ngan molasses. An ethanol usa liwat na produkto tikang ha tubo sugad man han irimnon na rum.
Produksyon[igliwat | edit source]
Usa nga dako na produser an Pilipinas han tubo ngan asukar. Kadam'an san tanuman sa Pilipinas mahihiagian sa isla san Negros ngan Panay. Daramo liwat an patanuman tubo sa Tarlac ngan Batangas.


text:
TACLOBAN CITY- Pormal na nga bumalhin ha buhatan han alkalde an guintudlok nga mayor han Calbiga Samar nga hi Melchor Nacario.
Hi Mayor Nacario an opisyal nga guindeklara han Department of Interior and Local Government komo amay han mao nga bungto kasunod han
desisyon han Comelec en banc mahuman i-deny an motion for reconsideration nga guinpasaka ni Nicasio Abaigar ngan han dismissal han certiorari petition han korte Suprema.
Samtang, waray naman dapigi han DILG hi David Bacsal nga anay nalingkod ha mao nga pwesto mahuman sumaliwan han anay alkalde ha mao nga lugar nga hi Abaigar.
Manunumduman nga dida han May 2013, guinproklama han board of canvassers (BOCs) hi Abaigar kaupod an running mate nga hi Bacsal komo nagdaog pero dida han Oktobre 4 ha ruling han Comelec en banc, guinmanduan an BOCs nga magmugna hin usa nga special board of canvassers ha panguna ni Abigail Justine Lilagan.
Hi Abaigar in naatubang hin reklamo kasumpay han misrepresentation ha certificate of candidacy kon diin guindeklara hini nga hiya in usa nga rehistrado nga botante han Barangay Canticum, ngan guin-anak dida han Disyembre 15, 1951.
Pero ha desisyon han First Division han Comelec dida han Enero 28 nagawas nga hi Abaigar in dire rehistrado ha Canticum, kon diin permanent resident ini han Sacramento, California, ngan guin-anak dida han Disyembre 14, 1950.


text:
Administratibo nga pagbahinbahin han Peru
An mga administratibo nga pagbahinbahin han Peru nagbalihin hin pira na ka beses ha dirudilain nga panahon tikang han pagkaada han nasod hin paglugaring o independensya tikang han Espanya dida han ika-19 nga siglo. An mga daan nga teritoryal nga mga pagbahinbahin ginpantunga o gin-usa tungod hin damo la nga rason, an pinaka-komun amo an panginahanglan hin pagdesentralisar, ngan hin pagdamo hin populasyon, labi na ha Lima.
Kaagi[igliwat | edit source]
An Peru ginbahin ngadto hin 24 nga mga departamento (departamentos; kon usa: departamento) tubtob han paghimo han mga rehiyon dida han 2002. Ini nga mga rehiyon pinamunoan hin mga Rehiyonal nga Gobyerno. Damo nga tawo nagamit pa han daan nga pulong nga departamento ha pagtawag han mga yana nga rehiyon han Peru, bisan man kon obsoleto na ini. An mga departamento amo la gihapon han yana nga mga rehiyon, an nag-iiba la in duha nga bag-o nga rehiyon: an (Callao ngan Lima). Ugsa han pagbalhin dida han 2002, an probinsya han Lima (nga amo la gihapon an syudad han Lima) kabahin han departamento han Lima department, ngan an syudad han Callao mayda han ispisyal nga status hin Provincia Constitucional (konstitusyonal nga lalawigan). Han pagpasa han pagrehiyonalisar nga balaod, an rehiyon han Callao ginhimo tikang han kasanhi nga lalawigan konstitusyonal, ngan an lalawigan han Lima ginbulag tikang han departamento han Lima department, ngan an departamento han Lima liwat amo an nagin bag-o nga rehiyon han Lima. Han mga 1980, mayda talinguha nga igbahinbahin an nasod ngadto hin napulo kag duha nga mga autonomo nga rehiyon ha ilarom han gobyerno ni Alan García pero waray ini madayon.
Yana nga pagbahinbahin[igliwat | edit source]
An teritoryo han Peru, sumala han Balaod hin Pagrehiyonalisar nga ginpasa dida han Nobyembre 18, 2002, ginbahin ngadto hin 25 nga mga rehiyon (regiones; kon usa: región). Ini nga mga rehiyon ginbahinbahin ngadto hin mga probinsya, ngan ini liwat nahimo tikang hin mga distrito (provincias ngan distritos). Mayda 195 nga probinsya ngan 1833 ka distrito ha Peru[1]. An lalawigan han Lima, nga nahamutang ha butnga nga dapit han nasod, nag-iiba nga diin diri ini kabahin hin bisan hain han mga karuhaan kag lima nga mga rehiyon. An syudad han Lima, nga amo an kapital han nasod, nahamutang dinhi nga probinsya. An Callao mayda kalugaringon nga rehiyon, bisan man kon uusa la an lalawigan hini, an Konstitusyonal nga Lalawigan han Callao.
Mga reperensya[igliwat | edit source]
- ↑ (Kinatsila) Sistema Nacional de Estadística


text:
Butnga nga Kabisay-an
An Butnga nga Kabisay-an, usa han mga rehiyon han Pilipinas, igintawag nga Rehiyon VII. Kabahin ini han Kabisay-an. Ini amo an upat nga mga lalawigan nga amo an, Bohol, Negros Oriental, Siquijor ngan Sugbo. An rehiyon amo an teritoryo nga gin-uukyan han mga lumad nga nayakan han Sinugboanon. An sentro han rehiyon amo an Syudad han Sugbo. An bug-os nga kahaluag han rehiyon 14852 ka km².
Heyograpiya[igliwat | edit source]
An rehiyon han Butnga nga Kabisay-an mayda upat (4) nga probinsya o lalawigan:
¹ An Syudad han Lapu-Lapu, Syudad han Mandaue ngan an Syudad han Sugbo mga urbanizado hin duro nga syudad; it mga estadistika dinhe waray iginlakip han kanan Probinsya han Sugbo.
Mga Syudad[igliwat | edit source]
- Syudad han Bais, Negros Oriental
- Syudad han Bayawan, Negros Oriental
- Syudad han Bogo, Sugbo
- Syudad han Canlaon, Negros Oriental
- Syudad han Carcar, Sugbo
- Syudad han Danao, Sugbo
- Syudad han Dumaguete, Negros Oriental
- Syudad han Guihulngan, Negros Oriental
- Syudad han Lapu-Lapu, Sugbo
- Syudad han Mandaue, Sugbo
- Syudad han Naga, Sugbo
- Syudad han Tagbilaran, Bohol
- Syudad han Talisay, Sugbo
- Syudad han Tanjay, Negros Oriental
- Syudad han Toledo, Sugbo
Panakayan[igliwat | edit source]
Ha kadagat[igliwat | edit source]
An Puerto han Sugbo amo an ganghaan han rehiyon. Mayda liwat mga port ha Dumaguete ha Negros Oriental, Tagbilaran ha Bohol ngan Larena ha Siquijor. Iton mga inter-island shipping ginsisirbisyo-an hin mga damo nga mga shipping lines, duha hini mga fastcraft companies nga naserbisyo hit ngatanan nga mga probinsya hiton rehiyon.
Ha kalangitan[igliwat | edit source]
Iton main nga airport o aeropuerto amo an Mactan-Cebu International Airport, ha Syudad han Lapu-Lapu ha isla han Mactan ha Probinsya han Sugbo. Mayda liwat mga aeropuerto ha Dumaguete (ha bungto han Sibulan), ngan ha Tagbilaran. Iton Tagbilaran nga aeropuerto ginsisirbisyo-an hiton Asian Spirit, nga nalupad ngadto ha Sugbo ngan Manila; iton Cebu Pacific ngan Philippine Airlines nga nalupad la ngadto ha Manila. Iton Dumaguete ginsisirbisyo-an hiton Air Philippines ngan Cebu Pacific, nga iton mga flight ngadto la ha Manila.


text:
Our Lady Of Medjugorje
Messages From 1995 In Waray-Waray
Tugon ha petsa Enero 25, 1995 "Hinigugma ko na mga anak! Ini-imbita ko kamo na abre-hi iton porta hiton iyo kasing-kasing kan Hesus sugad hIn bukad na kalugaringon nga nag a-abre ngada han adlaw. Gusto ni Hesus pun-on iton iyo mga kasing-kasing hin kalinawan ngan hin kalipayan. Di-re matutuman para ha iyo an kalinaw, mga anak, kon waray kalinawan an relasyon niyo ngan hi Hesus. Sanglit, ini-imbita ko na mangumpisal kamo para hi Hesus unta an iyo kaitinu-oran ngan kalinawan. Amo nga, mga anak, mag-ampo na may kusog kamo para ma-sabtan i-nen akon guin pupulong ha iyo. A-anhi ako upod niyo ngan hinihigugma ko kamo. Salamat han iyo pag-responde hi-ne nga tawag ko."
Tugon ha petsa Pebrero 25, 1995 Hinigugma ko na mga anak! Yana nga adlaw ini-imbita ko na mag-misyunaryo kamo hinen akon mga tugon na guin hahatag ko din-he nga lugar na may balor na ha akon. Guin tugotan ako han Diyos na mag-iha ka-upod niyo, sanglit, mga anak, ini-imbita ko kamo na ika-buhi, dara an gugma, iton mga tugon na hatag ko ngan ipadara ha bug-os nga kalibutan, para mag-agos iton usa nga salug hin gugma ngada ha katawhan nga puno hin kasina ngan waray kalinawan. Ini-imbita ko, mga anak, na magma-kalinaw kamo ha lugar na waray kalinawan ngan magma-suga kamo dida ha kasiruman, para karawton hiton kada kasing-kasing an kahayag ngan an dalan pagka-salba. Salamat han iyo pag-responde hi-ne nga tawag ko."
Tugon ha petsa Marso 25, 1995 "Hinigugma ko na mga anak! Ini-imbita ko kamo yana nga adlaw na ika-buhi an kalinaw ha sulod hiton iyo mga kasing-kasing ngan mga pamilya. Waray kalinawan, mga anak, kon waray an pag-ampo, ngan waray gugma kon waray an pag-sarig. Sanglit, mga anak, ini-imbita ko kamo ngatanan na mag-desider hin otro yana nga adlaw para magbag-o hin kinabuhi ha pagka Diyos-non. Harani la ako ha iyo ngan ini-imbita ko kamo ngatanan, mga anak, ngadi ha akon pag-gakos para mabuligan ko kamo, pero di-re niyo gusto ngan guin su-sulay kamo ni Satanas, ngan ha pinakaguti-ay nga butang, nawawara iton iyo pag-sarig. Amo i-ne, mga anak, na mag-ampo kamo ngan pa-agui ha pag a-ampo, magkaka-ada kamo hin bendisyun ngan kalinawan. Salamat han iyo pag responde hi-ne nga tawag ko."
Tugon ha petsa Abril 25, 1995 "Hinigugma ko na mga anak! Yana nga adlaw tinatawag ko kamo na mag-higugma. Mga anak, kon waray an pag-higugma, di-re kamo makaka-puyo upod an Diyos, o, iton iyo bugto. Sanglit, tinatawag ko kamo ngatanan na mag-abre hiton iyo kasing-kasing ha kadak-on na gugma han Diyos na abre para han kada usa ha iyo. Tungod hiton pag-higugma han Diyos ha tawo, guin sugo Niya ako nganhi ha iyo para ipakita ha iyo an dalan pagka-salba, an dalan han pag-higugma. Kon di-re niyo una nga hihigugma-on an Diyos, di-re kamo makaka paghi-gugma hiton kaharani niyo, o, iton iyo kontra. Sanglit, mga anak, mag-ampo kamo ngan pa-agui ha pag a-ampo madi-diskubrehan niyo an pag-higugma. Salamat han iyo pag-responde hi-ne nga tawag ko."
Tugon ha petsa Mayo 25, 1995 "Hinigugma ko na mga anak! Ini-imbita ko kamo, mga anak, na buligan ako pa-agui hiton iyo mga pag-ampo para an kadam-an na kasing-kasing puede humarani ha akon Imakulada na Kasing-kasing. Makusog hi Satanas ngan, upod iton iya puersa, gusto dad-on an kadam-an na katawhan ngada han iya kalugaringon ngan ngada han pagka-sala. Amo i-ne nga sigue iton iya pamiling para kada segundo maka-sakop pa hiya hin mas madamo. Pan-limos ko na ina-aro ha iyo, mga anak, na mag-ampo kamo ngan buligui ako para makabulig ako ha iyo. Nanay ako niyo ngan higugma-on ko kamo, ngan amo i-ne an rason na gusto ko buligan kamo. Salamat han iyo pag-responde hi-ne nga tawag ko."
Tugon ha petsa Hunyo25, 1995 "Hinigugma ko na mga anak! Yana nga adlaw, malipayon ako pag tan-aw hiton ka-damo niyo nga nag-responde ngan nag-tuman ika-buhi an akon mga tugon. Ini-imbita ko kamo, mga anak, na akon malipayon nga taga-dara hin kalinaw din-he ha masamok na kalibutan. Mag-ampo para hin kalinawan para madali matuman an oras pag-hadi han kalinaw, na amo iton guin huhulat han akon kasing-kasing. Harani la ako ha iyo, mga anak, ngan nag-hahangyo para hiton kada usa ha iyo atbang han Kahitas-on. Benebendisyunan ko kamo han akon kinag-anak na bendisyun. Salamat han iyo pag-responde hi-ne nga tawag ko.
Tugon ha petsa Hulyo 25, 1995 "Hinigugma ko na mga anak! Yana nga adlaw ini-imbita ko kamo ha pag-ampo tungod kay dida la ha pag a-ampo niyo ma-iintendihan i-nen akon pag-kakanhi. Iton Espiritu Santo amo an mag-klaklaro ha iyo para ma-intendihan niyo na kinahanglan magbag-o kamo hin kinabuhi ha pagka Diyos-non. Mga anak, gusto ko himo-on kamo na usa nga ma-husay na bugkos hin mga bukad pangandam han waray katapusan pero di-re niyo sinusunod iton agui-an pagbag-o hin kinabuhi ha pagka Diyos-non, an dalan pagka-salba na guin hahalad ko ha iyo pa-agui hi-nen akon mga pagpapakita. Mga anak, mag-ampo kamo, bag-oha iton iyo mga kasing-kasing ngan humarani ha akon. Hina-ut unta na magda-ug an kaupayan kontra kada-utan. Hini-higugma ngan bene-bendisyunan ko kamo. Salamat han iyo pag-responde hi-ne nga tawag ko."
Tugon ha petsa Agosto 25, 1995 "Hinigugma ko na mga anak! Yana nga adlaw ini-imbita ko kamo ha pag-ampo. Himo-a an pag-ampo na pa-nginabuhi niyo. Di-re makaka-siring iton usa nga pamilya na a-ada hira ha kalinawan kon di-re hi-ra nag a-ampo. Sanglit, tika-ngi an ka-agahon niyo hin pag-ampo, ngan an pag-sirum, hin pag-papasalamat. Mga anak, upod ako niyo ngan hini-higugma ko kamo, ngan benebendisyunan ko kamo, ngan gusto ko an kada usa ha iyo ma-sakop sulod han akon pag-gakos. Di-re kamo upod ha gakos ko kon di-re kamo andam ha pag a-ampo kada adlaw. Salamat han iyo pag-responde hi-ne nga tawag ko."
Tugon ha petsa Septembre 25, 1995 "Hinigugma ko na mga anak! Yana nga adlaw ini-imbita ko kamo na mag-higugma ha Pinaka-Sagrado na Sakramento han Altar. Higugma-a Hiya, mga anak, dida ha mga Parokya niyo ngan pa-agui hi-ne, mahihi-usa kamo ngan hiton bug-os na kalibutan. Hi Hesus mahihimo nga sangkay niyo ngan di-re kamo makaka pag-pulong bahin ha Iya nga sugad la hiton di-re niyo halos ka-kilala. Iton pag hihi-usa ha Iya ma-ikalilipay niyo ngan mahihimo kamo nga taga-testigo bahin han pag-higugma ni Hesus para hiton kada hinimo. Mga anak, kon higugma-on niyo hi Hesus, harani kamo liwat ha akon. Salamat han iyo pag-responde hi-ne nga tawag ko."
Tugon ha petsa Oktubre 25, 1995 "Hinigugma ko na mga anak! Yana nga adlaw ini-imbita ko kamo na makada ha mga natural na hinimo tungod kay dida hi-ne makikita niyo an Diyos nga Tag-Himo. Yana nga adlaw ini-imbita ko kamo, mga anak, na magpa-salamat ha Diyos para han ngatanan na guin hahatag Niya ha iyo. Dida ha pagpapa-salamat ha Iya, madi-diskubre niyo an Pinaka-Labaw ha Tanan ngan adton mga butang palibot niyo. Mga anak, dako an Diyos ngan dako iton pag-higugma Niya ha kada usa nga hinimo. Sanglit, mag-ampo para ma-intendihan niyo an pag-higugma ngan kama-upay han Diyos. Tungod han ka-upay ngan an pag-higugma han Diyos nga Tag-Himo, a-anhi liwat ako upod niyo silbi regalo. Salamat han iyo pag-responde hi-ne nga tawag ko."
Tugon ha petsa Nobyembre 25, 1995 "Hinigugma ko na mga anak! Yana nga adlaw ini-imbita ko an kada usa ha iyo na mag-otro pag-tikang mag-higugma, una ha Diyos nga nag-salba ngan nag-tubos han kada usa ha iyo, ngan sunod, ha mga kabugto-an na ka-harani niyo. Kon waray pag-higugma, mga anak, di-re tu-tubo iton iyo pagka-santohanon ngan di-re niyo mahi-himo adton ma-upay nga buruhaton. Sanglit, mga anak, mag-ampo hin waray hunong na ipa-hibaro han Diyos an pag-higugma Niya ha iyo. Guin imbita ko kamo ngatanan para makig-usa ha akon ngan para mag-higugma. Yana nga adlaw a-anhi ako ha iyo ngan nag i-imbita ha iyo na mag-diskubre hiton gugma dida ha sulod hiton iyo mga kasing-kasing ngan dida han iyo mga pamilya. Para mag-puyo an Diyos sulod hiton iyo mga kasing-kasing, kinahanglan na mag-higugma kamo. Salamat han iyo pag-responde hi-ne nga tawag ko."
Tugon ha petsa Disyembre 25, 1995 "Hinigugma ko na mga anak! Yana nga adlaw malipayon ako upod niyo ngan dara ko ha iyo an Ni?o Hesus, na unta bendisyunan kamo Niya. Ini-imbita ko kamo, mga anak, para mahi-usa unta iton iyo kinabuhi ha Iya. Hi Hesus amo an Hadi han Kalinawan ngan Hiya la iton makaka-hatag ha iyo hiton kalinaw na guin bibiling niyo. A-anhi ako upod niyo ngan guin pre-presenta ko kamo kan Hesus, ha espesyal na pa-agui yana hi-nen bag-o nga panahon, di-in kinahanglan mag-desisyon an kada usa para ha Iya. Yana nga panahon, panahon han grasya. Salamat han iyo pag-responde hi-ne nga tawag ko."


text:
Misamis Oriental
An Misamis Oriental usa nga probinsya han Pilipinas nga nahamutangan ha Amihanan nga Mindanao nga rehiyon. An kapital hini ngan an sentro han rehiyon amo an Cagayan de Oro. Ginsasapitan an probinsya han Lanao del Norte ngan Bukidnon ha salatan, han Agusan del Norte ngan Agusan del Sur ha sidlangan, ngan ha amihanan amo an Dagat Bohol upod han isla-probinsya han Camiguin tikang han amihanan nga labnasan hini.
Sulod
Katawhan ngan Kultura[igliwat | edit source]
JANELLA SALVADOR I LOVE U
Ekonomiya[igliwat | edit source]
Heyograpiya[igliwat | edit source]
Politikal[igliwat | edit source]
An Misamis Oriental ginbahin ngadto hin karuhaan kag tulo (23) nga mga bungto ngan tulo (3) nga mga syudad.